[VIDEO] U Nišu vakcinisano više od 60 hiljada ljudi | Belle Amie\n[VIDEO] Svi oni koji su potrošili ogrevna drva, ovih dana obnavljaju zalihe\n[VIDEO] Stranka Slobode i pravde od 20. februara ima svoje prostorije u Nišu\n[VIDEO] U Nišu vakcinisano više od 60 hiljada ljudi\n14:46, 20. 02. 2021 Igor Spasić Društvo, Koronavirus, Niš, Vest dana, Video 0\nVakcinacija se u Nišu nastavlja. Veliki je odziv građana, a prema poslednjim podacima do sada je vakcinisano više od 60 hiljada ljudi.\nU Niškom Domu zdravlja nastavlja se redovna vakcinacija građana, protiv virusa Kovid 19. Sve je veći broj Nišlija, koji se putem sajta e uprave prijavio za vakcinaciju.\nOrganizacija je na visokom nivou, pre svega u skladu sa svim epidemiološkim merama zaštite stanovništva, jednako kao i zdravstvenih radnika.\nSvi vakcinalni punktovi su u funkciji, vakcinacija će se obavljati i u Niškoj banji, a od 22.februara se može očekivati i početak upotrebe Astra Zeneka vakcine, koja po mišljenju Britanaca ima jako dobre karakteristike i proglašena je jednom od njaboljih. Situacija se vraća u normalu, kada su u pitanju standardni pregledi pacijenata.\nPo rečima direktora Jerkana, svi specijalisti počinju da primaju sve veći broj pacijenata. Bez gužve i uz dobro organizaciju. Ono što je na neki način zabrinjavajuće, ali i očekivano, psiholozi i psihijatri, imaju sve više posla i pacijenata koji se javljaju ua savet u prevazilaženju straha.\nU KC Niš 151 pacijent\n[VIDEO] Početkom marta počinje snimanje ...


Zaplet oko Agrobanke sve zanimljiviji\nZaplet oko beogradske Agrobanke poprima karakteristike uzbudljivog romana. Revizorska kuća KPMG, angažovana da obavi reviziju finansijskog izveštaja te banke za 2011. godinu koji je sačinila prinudna uprava, uzdržala se od davanja mišljenja o tom izveštaju.\nU dopisu koji je potpisala ovlašćena revizorka Stana Jovanović, podseća se da je u Banku 29. decembra prošle godine uvedena prinudna uprava, a da su zatim najveći akcionari doneli Plan aktivnosti na koji je saglasnost dala Narodna banka Srbije.\nPrema finansijskom izveštaju prinudne uprave, nastavlja revizorka, Banka je za godinu završenu 31. decembra iskazala gubitak od 29,5 milijardi dinara, od čega gubitak iznad iznosa kapitala od 11,8 milijardi, a pokazatelj adekvatnosti kapitala je znatno ispod zakonom propisanog minimuma.\n- Uprkos ovim okolnostima, Banka je pri sastavljanju finansijskih izveštaja za 2011. godinu koristila pretpostavku o nastavku poslovanja u doglednoj budućnosti. Na datum odobrenja finansijskog izveštaja za izdavanje, propisani plan aktivnosti nije sadržavao detalje o konkretnim merama i postupcima koji bi pružili jasnu i uverljivu osnovu da će banka u doglednoj budućnosti uskladiti svoje poslovanje sa zakonskim propisima u pogledu visine kapitala, pokazatelja adekvatnosti kapitala i likvidnosti. Navedene činjenice ukazuju na postojanje materijalno značajnih neizvesnosti, koje mogu dovesti u sumnju mogućnost banke da nastavi svoje poslovanje u doglednoj budućnosti“. Zato „ne izražavamo mišljenje o priloženom finansijskom izveštaju“, zaključuje revizorka.\nRevizorska kuća KPMG je tokom tri godine zaredom davala pozitivno mišljenje o godišnjim finansijskim izveštajima Agrobanke, koja je tokom tih godina poslovala pozitivno. Za redovnu kontrolu poslovanje Banke bila je nadležna i NBS, koja nije imala javnih primedbi sve do sredine prošle godine.\nDeo akcionara Banke, pre svega zastupnika slovenačkog kapitala, dovodi u sumnju izveštaj prinudne uprave Banke za prošlu godinu i zahteva superreviziju i prošlogodišnjeg i finansijskih izveštaja banke iz prethodnih godina.\nDvaput zakazivana Skupština Agrobanke na kojoj je o predlogu za angažovanje superrevizora trebalo da se odluči, otkazivana je zbog nedostatka kvoruma. Predstavnici države, koja poseduje oko 20 odsto Agrobanke, bojkotovali su ove sednice. Deo akcionara sumnjiči državu da želi da preuzme Agrobanku. Da ima takvih apetita, država je pokazala pre nekoliko godina kad je jedan međunarodni kredit za koji je Banka bila administrator, konvertovala u svoje vlasništvo.


Srbija: Još 227 pozitivnih slučajeva, dve osobe preminule\nPrema poslednjim podacima u Srbiji koronavirusom zaraženo je 227 lica, dok su preminule dve osobe, navodi se na sajtu covid19.rs.\nKoronavirusom zaražen direkrtor Kancelarije za KiM\nU saopštenju Kancelarije za KiM dostavljenom medijima navodi se da je direktor Marko Đurić pozitivan na Kovid-19.\nMarko Đurić je hospitalizovan sa blagim simptomima i prima propisane medicinske tretmane, ističe se u saopštenju.\nBroj testiranih osoba u poslednja 24 sata je 5.933, od koji je 227 pozitivno na kovid 19. Ukupno inficiranih od početka pandemije je 13.792 slučaja.\nUkupan broj preminulih od koronavirusa je 267.\n09.07.2020 „Kosovski Srbi uvek trpe posledice nestabilnosti u Srbiji“ (462)\n09.07.2020 U opštini Štrpce pet pozitivnih slučajeva koronavirusa (344)\n09.07.2020 Počeo upis u srednje škole (183)\n09.07.2020 Na Kosovu rekordnih 214 zaraženih za jedan dan (163)


Kupujete ili iznajmljujete štampač? Zašto je iznajmljivanje optimalna odluka.\nKupovina ili iznajmljivanje štampača\nŠtampači su neizostavna oprema svake kancelarije. Razvoj u oblasti štampanja nas svakako vodi ka tome da se preduzeća i pojedinci praktično više ne bave samim štampačima. Brz poslovni tempo, naime, ne dopušta da gubimo vreme koje bismo potrošili na štampače. To može da predstavlja velik utrošak vremena i novca. Takođe, preduzeća teže optimizaciji i boljem pregledu troškova, zato ih se sve više odlučuje za iznajmljivanje štampača.\nAko ste nekada kupili štampač, onda ste zasigurno svesni sledećih činjenica.\nPrilikom kupovine štampača, već ionako visok početni ulog ne uključuje tekuće troškove štampača, kao što je zamena tonera ili drugi rezervni delovi.\nNeki od tih delova su veoma skupi za zamenu, kao, na primer, toneri, koji često premašuju nabavnu cenu štampača. Rezervne delove morate sami da naručujete i da čekate više dana da ih dobijete, ili morate da ih kupite kod prodavca po paprenoj ceni.\nRezervni delovi nisu jedini trošak koji imamo u slučaju kupovine štampača. Ako štampač kupite, morate sami da se pobrinete za njegovo održavanje. Sve to donosi dodatne troškove i oduzima vam i ono malo vremena.\nUlaganje u bilo kakvu opremu za vašu kancelariju zahteva duboku analizu i promišljanje. U nastavku navodimo činjenice zbog kojih je iznajmljivanje štampača u poređenju sa kupovinom danas najoptimalnija odluka.\nNajbolji pregled troškova štampanja\nIznajmljivanje štampača je odlično rešenje za optimizaciju i bolji pregled troškova štampanja u vašem preduzeću. Cena mesečne naknade za iznajmljivanje je fiksna, bez dodatnih troškova, i prilagođava se s obzirom na obim štampanja i tip uređaja koji je najprikladniji za pojedinačno radno mesto. Paket je povezan sa brojem kopija, koji određujete nakon savetovanja sa našim stručnjacima za prodaju.\nNema troškova servisiranja, održavanja i potrošnog materijala\nCena iznajmljivanja štampača uključuje servis i sve rezervne delove štampača, što znači da u slučaju kvara ili zamene tonera ne treba ni o čemu da brinete.\nKompletna i ažurna servisna podrška\nZa razliku od kupovine štampača, gde morate sami da se pobrinete za održavanje ili da platite servisera, naša ekipa tehničke podrške odaziva se veoma ažurno i tako vam omogućava neometano poslovanje. Za stalnu podršku i eventualna pitanja na raspolaganju su i stručnjaci u pozivnom centru na koje možete da se oslonite.\nDoprinos ekologiji Optiprint iznajmljivanjem\nNaše rešenje omogućava da tokom celog životnog veka štampača, bez obzira na količinu štampanja, ne bacimo nijedan set tonera. U okviru trenda smanjivanja količine otpadaka, u samom proizvodnom procesu koristimo dosta otpadnog materijala koji bi inače završio na smetlištu. Tokom svog poslovanja smo, usled sopstvenog razvoja, zasnovanog na ponovnom korišćenju tonera, uštedeli velik broj tonera. Ekološkim nastojanjima u preduzeću tako u velikoj meri doprinosimo čistijoj životnoj sredini. Više o značaju reciklaže tonera možete da pročitate na našem blogu.\nPouzdan partner u zemlji i inostranstvu\nKlijenti su za nas uvek na prvom mestu, o čemu svedoči više od 4.100 zadovoljnih klijenata. Zahvaljujući razvijenoj mreži franšiza, brzo se odazivamo bez obzira na vašu lokaciju.\nSa poslovnim franšiznim modelom prisutni smo u široj Jadranskoj regiji, i to: u Sloveniji, Hrvatskoj, Bosni i Hercegovini, Srbiji, Rumuniji, Italiji i Češkoj. Više informacija o tome kako možete postati naš franšizni partner možete pronaći ovde.\niznajmljivanje štampača ili multifunkcijskog uređaja ima svakako velik broj prednosti u odnosu na klasičnu kupovinu.\nUkoliko još uvek niste u potpunosti uvereni u to, možete besplatno da isprobate štampač. Naručite besplatno testiranje


Boland: Iran želi da ovlada ciklusom prerade nuklearnog goriva\nAmerički predstavnici izjavili su na sastanku Upravnog odbora Medjunarodne agencije za atomsku energiju da je vreme da Savet bezbednosti UN preduzme akciju kako bi sprečio Iran da se domogne nuklearnog oružja.\nPosle trodnevnog razmatranja iranskog nuklearnog programa, Upravni odbor Medjunarodne agencije nije doneo nikakvu novu odluku. Predstavnik SAD u agenciji, Gregori Šulte, izjavio je da će dopunjeni izveštaj generalnog direktora agencije sada biti upućen Savetu bezbednosti. Na poslednjem specijalnom sastanku Upravnog odbora, početkom februara, Iranu je dat dodatni rok kako bi inspektorima Medjunarodne agencije omogućio pristup svojim nuklearnim postrojenjima i kako bi obustavio obogaćivanje uranijuma. Upravni odbor je tada obavestio Savet bezbednosti da bi dalji koraci mogli da budu potrebni ukoliko Iran ne ispuni te zahteve. Medjutim, u najnovijem izveštaju Medjunarodne agencije navodi se da i dalje nije moguće garantovati da Iran nema tajni program za proizvodnju nuklearnog oružja. U izveštaju se takodje tvrdi da Iran selektivno saradjuje sa Medjunarodnom agencijom i da povremeno uskraćuje pristup nuklearnim postrojenjima, posebno onima sa vojnom namenom. Iran je odbacio izveštaj kao ispolitizovan tvrdeći da je hiljadama inspektora agencije omogućio pristup nuklearnim postrojenjima što je više nego što je pravno obavezan da ponudi. Medjutim, Metju Boland, portparol američke misije pri Medjunarodnoj agenciji u Beču, trvdi da Iran i dalje ne saradjuje.\n«Iransko vodjstvo želi da u potpunosti ovlada ciklusom prerade nuklearnog goriva.»\nSAD žele da se iransko pitanje prebaci u nadležnost Saveta bezbednosti UN, možda već sledeće nedelje. Savet bezbednosti bi mogao da uvede sankcije Iranu, mada diplomate kažu da bi, u ovoj fazi, taj potez bio preuranjen. Iran je zapretio da će, u slučaju da Savet bezbednosti nametne sankcije, sprovesti sopstvene mere odmazde koje će pogoditi Zapad. Jedna od mogućnosti bi bila da Teheran obustavi prodaju nafte evropskim zemljama.


Umjesto da se bavi svojim poslom promoviše Dodika – Informer\nMinistar saobraćaja i veza Republike Srpske Nedeljko Čubrilović izjavio je da je srpska dijaspora u Australiji kao najznačajniju srpsku ličnost izdvojila predsjednika Republike Milorada Dodika.\nČubrilović je po povratku iz Australije podsjetio da je na proslavi Večeri Republike Srpske, održanoj u gradu Volongong u državi Novi južni Vels, pročitao pismo predsjednika Srpske u kojem je izrazio očekivanje da će srpska dijaspora, zajedno sa kulturnim, političkim i javnim ličnostima koji žive u Australiji, uspostaviti što tješnje veze sa predstavnicima RS i zajedno djelovati po pitanju njenog statusa.\nMinistar saobraćaja i veza RS naglasio je da bi predstavnici srpske dijaspore u Australiji rado vidjeli predsjednika RS u svojoj sredini i najavili da će u što skorije vrijeme uputiti pismo Dodiku da ih posjeti.\nČubrilović je uz put izjavio da je njegovim u razgovorima sa srpskim privrednicima u Australiji bilo riječi i o mogućnostima privredne i druge saradnje sa RS.\nS čubrilovićem su bili i ambasador Srbije u Australiji Neda Maletić, episkop australijsko-novozelandski Irinej i mnogobrojne javne i kulturne ličnosti iz dijaspore, piše Federalna.ba


Struja za domaćinstva poskupljuje za 20 posto? – Haber.ba\nUprava EPBiH već je razmotrila ozbiljnu analizu kako će pristupiti ovom planu, a sve radi stabilizacije poslovanja. O toj temi prije nekoliko dana održan je i sastanak u EPBiH, a već danima se analizuje trenutno stanje radi povećanja cijena.\nPrema saznanjima “Avaza” u pripremi je inicijativa da prijedlog za izmjenu tarife što prije bude upućen na saglasnost Nadzornom odboru EPBiH, a nakon toga i FERK-u.\n185.000 tona uglja iznosio podbačaj za prva dva mjeseca 2017.\n158.000 tona uglja bila manja zaliha na depoima.\nTeme:domaćinstva, Elektroprivreda BiH, FBiH, izdvojeno, poskupljenje, struja\nTyson poslao čovječanstvu “najvažniju poruku u historiji”! Video za manje od 24 sata vidjelo više od 7,7 miliona ljudi\nĐoković pronašao nevjerovatno opravdanje za poraz od Goffina


Radonjić pred finalnu seriju: Želimo da završimo sezonu sa navijačima na Kalemegdanu - Sportskacentrala.com\nRadonjić pred finalnu seriju: Želimo da završimo sezonu sa navijačima na Kalemegdanu11.06.2017 13:13hKošarkaši Crvene zvezde u ponedeljak, od 21 čas, dočekuju FMP u prvoj utakmici finala plej-ofa. Trener crveno-belih Dejan Radonjić rekao je da je dobro upoznat sa kvalitetom protivnika, ali i poručio da veruje da će njegov tim sezonu završiti šampionskim slavljem sa navijačima na Kalemegdanu.\n- Posle dosta vremena, sezone koja je bila duga i naporna sa velikim brojem utakmica ulazimo u završni deo. Odigrali smo do sada 81 meč, i sada stigli do finala plej-ofa za koji smo još u najavi sezone rekli da nam je cilj i želja da dođemo do još jedne titule. U finalu igramo protiv FMP-a, koji je napravio iznenađenje u polufinalu nad Partizanom. Naravno, upoznati smo sa kvalitetima FMP-a, ali mi želimo i nadam se da ćemo to i uraditi, da ćemo doći do ta potrebna tri trijumfa kako bismo još jednom osvojili trofej prvaka Srbije, rekao je Radonjić.\nCrvena zvezda neće biti kompletna u ponedeljak. - Ulazimo u utakmicu bez Stefana Jovića, ima još igrača koji su roviti poput Voltersa. Sada razmišljamo samo o tom prvom duelu. Potrebno je biti na jednom zadovoljavajućem nivo, i mislim da smo spremni za to. Pozivam navijače da dođu u Pionir, da osetimo onaj ambijent koji smo imali prilike da vidimo i čujemo tokom sezone, sećajući se mnogo situacija u Pioniru i Areni, imam veliku želju kao i svi momci da opet zajedno svi krenemo u pozitivnu priču i da je na kraju završimo na Kalemegdanu. Lepo je sećati se tih utakmica i tog ambijenta. Svima nam je posebno ostalo urezano kako je to bilo i Milanu, momci to zaslužuju, prošli su teške i krizne situacije ove sezone, i bio bi jako dobar osećaj da vidimo punu halu u ponedeljak i da zajednički krenemo u dobru seriju i da je na kraju završimo tamo gde smo rekli da ćemo je završiti, rekao je Radonjić. Finalna serija igra se do tri pobede, prvi meč na programu je u ponedeljak u 21 sat. Drugi meč u seriji igra se u sredu u dvorani „FMP Arena" od 18.30, a treći duel igra se u petak od 20 sati u dvorani „Aleksandar Nikolić". Termini eventualnih narednih utakmica biće saopšten naknadno.\nCrvena zvezda je odlučila da ulaz za prvu utakmicu finalne serije bude slobodan, po istom prinicpu kao i za meč polufinala: Ulazi B i C biće otvoreni za slobodan ulaz, vlasnici sezonskih ulaznica za tribine ulaziće na ulaze A i D, dok procedura za partere i lože ostaje ista za vlasnike sezonskih ulaznica.


06/07/2017 | 15:31\nNajveći problem u ekonomiji Srbije je štrajk u kragujevačkom Fijatu, ali je teško za očekivati da se italijanski proizvođač povuče iz Srbije, rečeno je na prezentacji najnovijeg broja časopisa Makroekonomske analize i trendovi – MAT.\nZbog štrajka u kragujevačkoj fabrici Fijat Krajsler automobili Srbija i zaustavljene proizvodnje opada ukupan izvoz Srbije, rekao je ekonomista Stojan Stamenković.\nOn je rekao da oblast automobilske industrije i dalje ima najveći izvoz iz Srbije, ali se doprinos te grane ukupnom izvozu smanjuje zbog štrajka.\n“U ovom trenutku ne može da se izračuna šteta od obustavljanja proizvodnje u Fijatu jer se ne zna koliko će trajati štrajk”, rekao je Stamenković.\nAko se, prema njegovim rečima, “obistine spekulacije da će ta kompanija otići iz Srbije, to bi mogao biti veći problem za ekonomsku politiku od restrukturiranja javnih preduzeća”.\nDodao je da mnogi ciljevi koji su dogovoreni prilikom dolaska te kompanije nisu ispunjeni i od strane Fijata i države Srbije. “Država Fijatu nije obezbedila dogovorenu infrastrukturu, a Fijat nije modernizovao model 500L kako je obećao, a to vozilo je i preskupo”, rekao je Stamenković.\nDirektor Republičkog zavoda za statistiku Miladin Kovačević rekao je da ima razloga zbog kojih bi Fijatu bilo teško da donese odluku o odlasku iz Srbije.\n“Italijanska kompanija je dosta novca uložila u kragujevačku fabriku, a drugi razlog koji otežava odlazak jeste taj što Srbija spada u zemlje sa najjeftinijom radnom snagom, ali ima i dobar trgovinski položaj”, rekao je Kovačević.\nI predsednik Privredne komore Srbije Marko čadež tvrdi da nema informacija da Fijat planira povlačenje iz Srbije. Stanje nije dobro, ali štrajkuje se i u drugim zemljama i zna se kako se rešenja u tim situacijama donose, zaklučio je Čadež.\nIzvor: N1, Beta, Agencije\nVučić predložio Petrovića za predsednika Fiskalnog saveta\nEK optužila tri velike kompanije\nMali: Bolje je nego što smo predviđali, minimalac “preko” 35.000 RSD...


Malim firmama 568 miliona dinara bespovratno – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Malim firmama 568 miliona dinara bespovratno\nBEOGRAD – Ministarstvo privrede raspisalo je javni poziv za dodelu bespovratnih sredstava u iznosu od 567,72 miliona dinara, u okviru Programa podrške malim preduzećima za nabavku opreme u 2017. godini, izjavio je danas ministar privrede Goran Knežević.\nKnežević je, na konferenciji za novinare, precizirao da se Program sprovodi u saradnji sa Razvojnom agencijom Srbije i sa šest poslovnih banaka i lizing kompanija, a javni poziv će biti otvoren dok se raspoloživa sredstva ne utroše.\nMala preuzeća koja ispune uslove predviđene javnim pozivom mogu dobiti sredstva u visini do 25 odsto neto vrednosti nabavke proizvodne opreme, pet odsto učešća treba da obezbede sami, a preostalih 70 odsto se obezbeđuje iz kredita poslovnih banaka ili finansijskog lizinga lizing kompanije.\nBespovratna pomoć do 25 odsto od neto vrednosti opreme koja se nabavlja ne može biti manja od 250.000 dinara, ni veća od 2,5 miliona dinara.\nZa dobijanje bespovratnih sredstava mogu konkurisati pravna lica koja su u APR-u registrovana kao privredna društva ili zadruge, i koja su razvrstana na mikro ili mala preduzeća, kao i preduzetnici registrovani u APR-u.\nSredstva se mogu koristiti za nabavku nove proizvodne opreme i mašina, transportno-manipulativnih sredstava uključenih u proces proizvodnje, novih delova, specijalizovanih alata za mašine ili drugih kapitalnih dobara.\nKako se navodi u javnom pozivu objavljenom na zvaničnoj internet stranici Ministarstva privrede, sredstva se ne mogu koristiti za plaćanje PDV-a, pokrivanje carinskih, administrativnih ili transportnih troškova vezanih za nabavku opreme, za plaćanje troškova odobravanja bankarskog kredita ili otplatu rata kredita…\nPrijave za dodelu bespovratnih sredstava zainteresovani treba da podnesu nekoj od banaka ili lizing kompaniji uključenih u realizaciju ovog programa, među kojima su Prokredit banka, Sosijete Ženeral, Halkbank, Erste, Unikredit banka i Rajfajzen lizing.\nSredstva se neće dodeljivati za obavljanje delatnosti u sektorima: primarna poljoprivredna proizvodnja (gajenje biljnih i životinjskih kultura), izvođenje građevinskih radova, saobraćaj i transport, proizvodnja duvanskih proizvoda, trgovina, turizam ili ugostiteljstvo (izuzev za pekare), štampanje i umnožavanje audio i video zapisa, izuzev štamparskih usluga, itd.\nSvi detalji i pravila za učešće u Javnom pozivu, objavljeni su na sajtu Ministarstva privrede.\nMinistarstvo privrede Srbije je u saradnji sa Razvojnom agencijom, Fondom za razvoj, drugim brojnim institucijama, bankama i kompanijama u prošloj godini sprovelo program intenzivne pomoći razvoju malih i srednji preduzeća pa je 2016. proglašena godinom preduzetništva.\nZbog pozitivnih rezultata koje je ovaj program dao, Ministarstvo privrede je odlučilo da nastavi da ga realizuje na desetogodišnjem nivou, pa je decenija pred nama proglašena “Decenijom preduzetništva”.\nSamo prošle godine Ministarstvo privrede je podržalo 8000 vlasnika malih i srednjih preduzeća sa 12,8 milijardi dinara, 377 privrednika je nabavilo opremu vrednu 548 miliona dinara, što je dovelo i do otvaranja 1.600 novih radnih mesta.\nKnežević: Najverovatnije produženje roka za RTB\nRok za izbor profesionalnog menadžmenta i savetnika u upravljanju preduzećima u sastavu grupacije Rudarsko topioničarskog basena Bor (RTB), a koji ističe 28.aprila biće najverovatnije produžen, izjavio je Goran Knežević.\nOn je na konferenciji za novinare u Vladi Srbije, na kojoj je govorio o podršci razvoju sektora malih i srednjih preduzeća i preduzetništva, kazao da su produženje tog roka tražili zainteresovani za taj posao.\n“Da bi ušli u profesionalni menadžment morate da date neki program i plan rada.Da bi to dali morate da imate dijagnozu firme, a nju za ovako veliku i razgranatu firmu nije lako uraditi i zato su tržena odlaganja”, rekao je Knežević.\nPrema njegovim rečima, Ministarstva privrede danas će analizirati zahtev za produženje roka za dostavljanje ponuda za saradnju lica koja su zainteresovana za pružanje usluga profesionalnog menadžmenta i savetovanja u upravljanju RTB Borom i ako bude bilo mogućnosti on će eventualno biti produžen za koji dan”.\nImamo više ponuda i zainteresovanih koji su otkupili dokumentaciju”, naglasio je Knežević i dodao da je i danas stigao jedan zahtev.\nGrupa RTB Bor je krajem prošle godine raspisala tender za izbor profesionalnog menadžmenta i savetnika u upravljanju preduzećma u sastavu te grupacije, a prema objavljenom konkursu ponude za saradnju mogu da podnesu sva domaća i strana lica zainteresovana za pružanje usluga profesionalnog menažmenta i savetovanja u upravljanju RTB-om Bor, Rudnicima bakra Bor, Rudnicima bakra Majdanpek i Topionicom i rafinacijom bakra Bor.\nZadatak profesionalnog menadžment je da poveć profitabilnost, obezbedi nova tržišta i novu organizaciju rada i plan poslovanja sa Unapred pripremljenim planom reorganizacije (UPPR).\nZa Begej i prugu Pančevo-Temišvar 21 milion evra\nRusija: 13 tona zaraženih jabuka iz Srbije


CulHuSrbTour - EXIT Fondacija projekat\nProjekat „Savremena i tradicionalna kulturno-turistička ruta” (CULHUSRBTOUR), u okviru Interreg – IPA Programa prekogranične saradnje Mađarska – Srbija, ima za cilj razvoj nove turističke trase i uspostavljanje nove prekogranične veze. Kulturno–turistička prekogranična saradnja CULHUSRBTOUR nastala je kao saradnja između EXIT fondacije, koja na ovaj način nastavlja misiju širenja zajedništva u regionu, i Nacionalog parka baštine u Opustaseru, u Mađarskoj.\nPartneri su u roku od godinu i po dana, koliko projekat traje, organizovali četiri turistička događaja, koji uključuju muziku, vizuelnu umetnost, slikarstvo i fotografiju, zajedničke umetničke sastanke, radionice i studijska putovanja u obe partnerske zemlje, namenjena pre svega mladima. Rezultati saradnje su i jedinstvene 3D ture kroz Petrovaradinsku tvrđavu i Nacionalog parka baštine u Opustaseru. Putem njih su na zanimljiv i interaktivan način predstavljene istorijske priče i legende o znamenitostima obe lokacije. Doprinos CULHUSRBTOUR projekta razvijanju prekogranične saradnje jeste i dokument studija o novoj kulturno-turističkoj ruti između Novog Sada i Opustasera.


Udvostručio se izvoz organskih proizvoda, najviše ljekovito bilje, šumski proizvodi, gljive - Stolac.co\nUdvostručio se izvoz organskih proizvoda, najviše ljekovito bilje, šumski proizvodi, gljive\nPrema podacima Vijeća ministara BiH izvoz organske prizvodnje u BiH se u protekloj godini udvostručio. Zakon o organskoj proizvodnji u Republici Srpskoj donesen je 2010. godine, a tek prošle godine i na razini Federacije BiH.\nSejad Herceg iz Saveza udruženja organskih proizvođača FBiH za Klix.ba je rekao kako je njime u potpunosti regulirana ova oblast, ali da je potrebno uspostaviti i još jedan vid kontrole na tržištu kako bi se što efikasnije pronalazili oni koji pod oznakom organskih proizvoda promovirajuu one koji to nisu.\n"Na taj način bi se zaštitili certificirani organski proizvođači, a važno je naglasiti da je organska proizvodnja poboljšana usvajanjem ovog zakona, ali ono na čemu još treba raditi jeste i formiranje registra na osnovu kojeg bismo imali podatke koliko organskih proizvođača postoji", kazao je Herceg.\nOn kaže da je 2012. godine bilo zabilježeno 170 operatera u organskoj proizvodnji i da se polako i u ovoj godini taj trend vraća. Dodao je da se udvostručila organska proizvodnja i da bi naša država mogla biti zemlja u kojoj bi taj sektor imao dobru budućnost zbog svih resursa kojima raspolaže.\n"BiH je uvijek pratila svjetski trend u organskoj proizvodnji, a on se uvijek kretao između 10 i 20 posto, međutim, važno je naglasiti da se ta proizvodnja u BiH povećava i preko 20 posto. Potražnja je velika i bilježimo veliki porast, ali kada uporedimo s tržištem EU, mi u BiH proizvodimo tek 0,02 posto na površinama pod organskom proizvodnjom, a to znači da je blizu 1.000 hektara zemljišta pod organskom proizvodnjom", istaknuo je.\nHerceg kaže kako se u BiH još ne realiziraju projekti koji bi unaprijedili organsku proizvodnju i da je osim nedostatka registra potrebno ovu oblast sustavno riješiti kako se ona ne bi zasnivala samo na nevladinim organizacijama i udruženjima.\n"Federalno, ali i određena županijska ministarstva poljoprivrede izdvajaju poticaje za ovu oblast, međutim, ona nisu dovoljna, jer se većina tih sredstava potroši na certifikaciju. Kao primjer navodim činjenicu da svaki farmer mora platiti certifikaciju 1.000 KM iako ima pola hektara zemljišta i nema ekonomsku opravdanost za to. A opet, s druge strane, bez certificiranja i vođenja nadzora ta organska poljoprivreda se ne priznaje", pojasnio je.\n"Kada je riječ o organskom povrću i voću, velika je potražnja i nije upitna cijena, ali je upitan kvalitet. A da bismo osposobili naše poljoprivredne proizvođače, mi u njih moramo uložiti i osigurati ambijent za organsku proizvodnju, a s druge strane, imamo resurse i obučene ljude, međutim, još nemamo na području Federacije znak za organsku proizvodnju", naglasio je.\nHerceg dodaje i to da se Regulativom 834 za organsku proizvodnju iz EU propisuje da svaki proizvođač koji se odlučuje za certifikaciju mora ispunjavati propisane uvjete.\nOrganska proizvodnja zabranjuje upotrebu pesticida i genetičku manipulaciju gajenih biljaka i zbog toga su svi organski proizvodi zdravi i kvalitetni. Herceg je istaknuo da je Savez udruženja organskih proizvođača FBiH formirao Centar za razvoj i podršku organskim proizvođačima i putem sajmova uče građane na koji način mogu prepoznati organske proizvode.\n"Također je važno napomenuti da ne postoji velika razlika u cijenama između organskih i komercijalnih proizvoda. Ukoliko proizvođač direktno kupcima nudi svoje proizvode ne postoje velike marže te su cijene više za 30, a u nekim kulturama i 50 posto. S druge strane, u trgovačkim centrima marže su velike te tu dolazi do veće razlike u cijenama", rekao je.\nOno što ohrabruje, kako je istaknuo Herceg, jeste i velika zainteresiranost mladih ljudi za ovu proizvodnju, a s obzirom na to da je riječ o održivoj oblasti može se reći da će ovo biti proizvodnja budućnosti.\nHerceg naglašava kako će i dalje nastojati organsku proizvodnju podići na višu razinu, jer građani zaslužuju jesti kvalitetne proizvode.


SAD – Page 30 – Bankar.me\nJanuary 4, 2019 SAD, SVE VIJESTI 0\nNajveća nezaposlenost u Makedoniji i BiH\nJanuary 3, 2019 CRNA GORA, MAKRO, REGION, SAD 0\nSlovenija je s ostvarenom stopom nezaposlenosti od svega pet odsto najbolja u regionu kada je u pitanju tržište rada.\nJanuary 3, 2019 BERZA, SAD, SVE VIJESTI, SVIJET 0\nApple je upozorio ulagače da će njegovi prihodi u posljednjem tromjesečju 2018. iznositi oko 84 milijarde dolara, manje nego što je procjenjivao, jer je potražnja za pametnim telefonima iPhone bila slabija od planirane, pogotovu u Kini.\nPrije 40 godina odbili su 3 miliona dolara, do danas im je ta odluka donijela 800 miliona\nJanuary 3, 2019 PLANETA, POSAO I KARIJERA, SAD, SVE VIJESTI 0\nVećina ljudi koji su u mogućnosti doći do nekakvog novca isti će uzeti ne razmišljajući o budućnosti. Ipak neki će svoje radnje temeljiti na planovima za budućnost. Živi dokaz kvaliteta takve ideje jest Bill Gates koji je zadržao prava na svoj PC operativni sistem koji mu je kasnije donio mnogo …\nKompanije vratile više od 500 milijardi dolara u SAD\nJanuary 3, 2019 BIZNIS, SAD, SVE VIJESTI 0\nAmeričke kompanije vratile su u SAD više od 500 milijardi dolara gotovine iz inostranstva kako bi iskoristile benefite od izmjena poreske regulative.\nDecember 31, 2018 MAKRO, SAD, SVE VIJESTI 0\nJavni dug Sjedinjenih Američkih Država uvećan je za 1.370 milijardi dolara od prošlog Božića, pokazuju podaci američkog Ministarstva finansija.\nDecember 27, 2018 BIZNIS, Članci, SAD, SVE VIJESTI 0\nBožićna depresija: Nezapamćen pad Volstrita u posljednjih 10 godina\nDecember 25, 2018 BERZA, Članci, SAD, SVE VIJESTI 0\nAkcije kojima se trguje na američkoj berzi zabilježile su najgori rezultat za Badnje veče ikada, a indeks S&P 500 ušao je na teritoriju “medveda”.\nNaftaši u Americi potkopavali standarde o ekonomičnosti potrošnji goriva\nDecember 24, 2018 AUTOMOBILIZAM, SAD, SVE VIJESTI 0\nIstraga koju je objavio Njujork tajms pokazala je da je naftna industrija SAD učestvovala u tajnoj kampanji kako bi potkopala standarde o ekonomičnosti potrošnji goriva


Kako je saopštio zagrebački klub, ugovor je potpisan sa Branislavom Ratkovicom, "čime je rešeno pitanje organizatora igre", kako se navodi u kratkom obraćanju javnosti "Cibosa".\nRatkovica, 32-godišnji plejmejker, je prošle sezone bio najbolji asistent srpske Superlige, sa 5,7 asistencija po odigranom meču sa Partizan.\nU Partizanu je proveo jednu sezonu, a pre toga je nastupao za Beopetrol/Atlas, Mega Vizuru, Oldenburg, Tubingen, Alagu, Olin, Artland, Politehniku i Lukoil Akademik.\nTokom karijere je osvojio bronzu na U20 prvenstvu Evrope, nastupajući 2005. za mladu reprezentaciju Srbije i Crne Gore, bio je šampion Bugarske 2016, a godinu dana najbolji asistent nemačke Bundeslige.\nU dresu Partizana je u Superligi propsečno ostvarivao 8,4 poena, pomenutih 5,7 asistencija i dva skoka po meču, a u FIBA Ligi šampiona je ostvarivao 8,3 poena, 4,7 asistencija i 1,9 skokova po nastupu.


Uniprom gradi četiri fabrike u KAP-u\nPODGORICA - Cjelokupni izvoz iz fabrika na teritoriji Uniprom KAP-a 2020. godine iznosiće 300 miliona dolara, poručuje vlasnik kompanije Uniprom Veselin Pejović.\nPODGORICA - Stečajna uprava Kombinata aluminijuma moraće da pokrene tužbu protiv države Crne Gore zbog naplate 8,72 miliona eura, nakon što je to početkom godine naložio Apelacioni sud.\nDeripaska izbjegava da plati kazne Crnoj Gori\nPODGORICA - Centralnoevropska aluminijska kompanija uporno odbija da plati troškove postupka i ugovorne kazne određene u tri odvojene arbitražne odluke u korist države Crne Gora.\nCEAC izgubio arbitražu, platiće troškove\nPODGORICA - Tom odlukom, ICSID arbitražna odluka protiv CEAC-a iz jula 2016. godine je dodatno osnažena, budući da je CEAC iscrpio sva pravna sredstva.\nVlasnik Alumrolla za Preradu ponudio 750.000 eura\nPODGORICA - Vlasnik novoosnovane firme Alumroll, Saša Jovanovski, ponudio je 750 hiljada eura za kupovinu dijela bivše fabrike Prerade u stečaju.\nAlumrol dostavio ponudu za Preradu\nPODGORICA - Na tender za prodaju imovine Prerade, bivšeg pogona Kombinata aluminijuma (KAP), stigla je jedna ponuda, koju je dostavila podgorička firma Alumrol.\nPODGORICA - Ruski CEAC Holding Limited više nije povjerilac Kombinata aluminijuma Podgorica, nakon što je krajem prošle godine kompaniji Shasta Universal Inc, Olega Deripaske, ustupio potraživanje vrijedno 50 miliona eura.\nBIVŠI POGON KAP-a\nProdaje se imovina Prerade\nPODGORICA - Stečajna uprava Prerade, bivšeg pogona Kombinata aluminijuma (KAP), raspisala je danas tender za prodaju imovine po cijeni od 4,59 miliona eura.\nPoreska uprava češlja poslovanje KAP-a\nPODGORICA - Poreska inspekcija ušla je u Kombinat aluminijuma u stečaju i sveobuhvatno kontroliše poslovanje.\nKAP i EPCG potpisali ugovor\nPODGORICA - Predstavnici Uniproma i Elektroprivrede (EPCG) potpisali su višegodišnji ugovor o isporuci električne energije za Kombinat aluminijuma (KAP), po cijeni od 38,9 eura po megavat satu.\nPODGORICA - Stečajni upravnik KAP-a Veselin Perišić kazao je da En plus grupa primorana da povuče tužbu protiv KAP-a pred Okružnim sudom u Nikoziji.\nOd marta će KAP proizvoditi 5.200 tona metala mjesečno\nPODGORICA - Uniprom je sa englekom firmom Bawtry Carbon potpisao ugovor na deset godina, za kompletnu isporuku karbonskog materijala, za ćelije elektrolize.\nPejović: KAP se konačno oslanja samo na sopstvene resurse\nPODGORICA - Uniprom je investirao više od osam miliona eura u obnovu ćelija u seriji “B” i remont dotrajale opreme, zadržao isti broj radnika.\nUniprom i Kombinat aluminijuma raskinuli prolazni račun\nPODGORICA - Uniprom i Kombinat aluminijuma u stečaju su raskinuli takozvani eskrou ugovor, odnosno ugovor o prolaznom računu kod Zapad banke na kojem je bilo pozajmljenih 13,9 miliona eura.\nRazlaz KAP-a i EPCG povećava crnogorski deficit za 19 miliona eura\nPODGORICA - Prema trenutnoj proizvodnji, KAP treba da ove godine uveze električnu energiju vrijednu 19 miliona eura. Ukoliko povećaju proizvodnju na planiranih 100 megavata dnevno, vrijednost uvezene struje premašiće 30 miliona eura.\nStečajna uprava KAP-a od CEAC-a traži 45 miliona eura\nPODGORICA - Kao dokaz za procijenjenu štetu, Perišić je dostavio rezultate vještačenja vještaka ekonomsko-finansijske, mašinske i tehnološko-metalurške struke i poslovnu dokumentaciju KAP-a.\nStečajna uprava KAP-a vraća Pejoviću 2,3 miliona eura\nPODGORICA - Zaključeno poravnanje odnosi se na zemljište kod Ginataša u Podgorici, ukupne površine 5.271 kvadrata, za koje je dogovoreno da se vrati u vlasništvo KAP-a.\nRadnici KAP-a: Plac koji je prodat Veselinu Pejoviću je sindikalni\nPODGORICA - Bivši radnici KAP-a ustaće kontratužbom pred sudom za imovinu na lokaciji Drpe Mandića jer posjeduju dokaze da je ona izgrađena i davno opredijeljena odlukom skupštine akcionara za radnike KAP-a.\nIsplaćena kupoprodajna cijena za imovinu KAP-a\nPODGORICA - Kompanija Uniprom u cjelosti je isplatila kupoprodajnu cijenu za imovinu Kombinata aluminijuma Podgorica KAP, saopštio je stečajni upravnik, Veselin Perišić.\nPejović: Redovno ću komunicirati sa radnicima KAP-a, nema prostora za strah\nPODGORICA - "Od kada je Uniprom preuzeo KAP, status radnika, kao i uslovi za rad su značajno poboljšani i kompanija će nastaviti da radi u tom pravcu", rekao je Pejović.\nPejović: KAP u problemu zbog cijene struje, očekujem razgovor sa EPCG-om\nPODGORICA - Pejović je kazao da politika cijena električne energije koju EPCG primjenjuje prema KAP-u nije poznata nigdje u svijetu, te da je svojevrsni apsurd.\nUniprom uknjižen kao vlasnik KAP-a\nPODGORICA - Privredni sud juče je naložio da se Uniprom, vlasništvo Veselina Pejovića, knjiži kao vlasnik svih nekretnina Kombinata aluminijuma.\nUniprom postaje vlasnik KAP-a\nPODGORICA - Nikšićki Uniprom, vlasnika Veselina Pejovića, početkom sljedeće nedjelje uplatiće preostalih 13.880.000 eura za imovinu Kombinata aluminijuma u stečaju.\nUniprom želi da kupi Boksite\nPODGORICA - Imovina Boksita se na oglasu za prodaju nudi za 8,55 miliona eura, a Pejović bi kupovinom Boksita obezbijedio neophodnu sirovinu.


Erdogan izgubio Ankaru, kandidat opozicije vodi u Istanbulu - Sputnjik Srbija\n07:28 11 April 2021\n10:23 01.04.2019 (osveženo 10:57 01.04.2019) Preuzmite kraći link\nEkrem Imamoglu, kandidat glavne opozicione Republikanske narodne partije za gradonačelnika najvećeg turskog grada Istanbula, vodi u odnosu na Binalija Jildirima, kandidata Partije pravde i razvoja, čiji je lider turski predsednik Redžep Tajip Erdogan, prenosi Rojters.\nTo je danas saopštio predsednik Vrhovnog izbornog saveta Turske Sadi Guven, koji je kazao da prema do sada obrađenim podacima Imamoglu ima 4.159.650 glasova, a Jildirim 4.131.761 glasova.\nNavodi se da Guven nije kazao koliko je procenata glasova prebrojano.\nRojters javlja da je „delovalo da je Erdogan priznao poraz u Istanbulu“.\nAP je juče preneo raniju izjavu turskog predsednika, koji je i sam bio gradonačelnik Istanbula, metropole u kojoj živi 15 miliona ljudi, da je pobeda u tom gradu od ključne važnosti i da „ko god pobedi u Istanbulu, osvaja Tursku“.\nAmerička agencija danas je objavila da je Erdogan proglasio pobedu na lokalnim izborima, iako je njegova stranka izgubila kontrolu u prestonici Ankari, po prvi put posle 25 godina, a neizvesno je ko će pobediti i u najvećem gradu u zemlji, Istanbulu.\nKako ističe AP, pobeda opozicije u Ankari je veliki udarac za dominaciju vladajuće Partije pravde i razvoja.


Fudbaleri Rome vezali su treću pobedu u ovosezonskom izdanju Lige šampiona, a na stadionu "Lužnjiki" poražen je CSKA sa 2:1.\nTako je tim Euzebija Di Frančeska posle četiri kola veoma blizu naredne faze, sa devet bodova.\nKevin Manolas je već posle 240 sekundi igre doneo prednost "vučici", da bi izjednačenje postavio Sigurdson na asistenciju Ahmetova u 50. minutu.\nDefanzivac "armejaca" Magnuson je zbog saplitanja dobio drugi žuti karton nešto malo pre isteka prvog sata igre, zbog čega je dosta oslabljen domaćin popustio u 59. minutu.\nDžeko je asistirao, a Pelegrini sproveo u delo za 2:1, što je, ispostaviće se, biti i konačan ishod pred 65.000 ljudi u Moskvi. Naš Aleksandar Kolarov je odigrao čitav meč za tim iz Italije i odlično obavljao defanzivne zadatke koji su bili postavljeni pred njega.


Start up biznisi značajni nosioci inovativnog goriva za privredu | MINA\nNaslovnicaMINA BusinessStart up biznisi značajni nosioci inovativnog goriva za privredu\nStart up biznisi značajni nosioci inovativnog goriva za privredu\nPodgorica, (MINA-BUSINESS) – Start up biznisi su značajni nosioci inovativnog, pogonskog goriva za privredu i društvo, saopštila je vršiteljka dužnosti predsjednice Privredne komore (PKCG), Nina Drakić i dodala da se sve više aktivnosti usmjerava na izgradnju kapaciteta za tu zajednicu.\nDrakić je na događaju o programu za IT start up-ove iz regiona, organizovanom u okviru Digitalnog samita zemalja Zapadnog Balkana, kazala da je sinergija donosioca politika i privredne zajednice jedina formula koja donosi unapređenje poslovnog ambijenta, prosperitet i dobrobit cijelom društvu.\nDogađaj se, kako je saopšteno iz PKCG, sprovodi uz podršku Evropske komisije i realizuje u saradnji sa šest komora, članica Komorskog investicionog foruma.\nDrakić je kazala da taj forum Zapadnobalkanske šestorke (KIF ZB6), predstavlja zajedničku inicijativu privrednih komora Crne Gore, Srbije, Bosne i Hercegovine, Albanije, Kosova i Sjeverne Makedonije, kojom je 2017. godine uspostavljena platforma sa ciljem da se artikuliše glas poslovnih zajednica Zapadnog Balkana, olakšaju međusobni kontakti i promoviše region kao jedinstvena investiciona destinacija.\nOna je podsjetila da je Digitalni samit zemalja Zapadnog Balkana, proistekao, kao i Komorski investicioni forum, na marginama Berlinskog procesa, sa misijom promovisanja ciljeva iz Digitalne agende Evrope i Digitalne agende Zapadnog Balkana.\nDrakić je kazala da je agenda tog Digitalnog samita osmišljena u cilju da zadovolji što je moguće više aspekata.\n“Okupili smo 30 start up-ova regiona da kroz panele i radionice, ali i kroz druženje, predstavite svoje ideje, razmjenite iskustva, saznate nešto novo, proširite mrežu kontakata, te dogovorite eventualnu saradnju”, kazala je Drakić u obraćanju učesnicima.\nKako je navela, start up ekosistem čine ljudi, sami start up-ovi i različite organizacije, kao što su akceleratori, finansijske institucije, univerziteti, korporacije i relevantne državne institucije, koje u međusobnoj interakciji deluju kao sistem.\nDrakić je poručila da je zadatak svih društvenih aktera podsticanje inovativnog ekosistema, u kojem je omogućeno mladim ljudima razvijaju svoje ideje kroz startap, kako bi bili konkurentni na svjetskom tržištu.\nPrema njenim riječima, privredne komore regiona, samostalno i kroz Komorski investicioni forum posvećeno rade na unapređivanju svih komponenata koje čine jedan start up ekosistem jer da bi bio održiv on zahtjeva sistemsku podršku i saradnju sa privredom.\n“Predstavnici privrede, naročito iz sektora ICT, kroz inicijative za sistemskim unapređenjem i, dalje, aktivnim učešćem u radnim grupama uticali su na donošenje veoma važnog zakonodavnog i podsticajnog okvira. Tako da danas u Crnoj Gori zaista imamo set podsticajnih zakona i instrumenata za ovaj vid djelatnosti”, precizirala je Drakić.\nPrema njenim riječima, da bi Crna Gora i region pratili taj globalni trend neophodna je promjena navika potencijalnih investitora u pogledu poslovanja, ali i spremnost mladih da budu uporni, jer je za plasiranje određenog proizvoda potreban veliki rad i trud, koji i ne završava uvijek uspjehom.\nOna je apostrofirala da su promocija start up-ova tradicionalnim uspješnim privrednicima i podsticanje njihove sadradnje, aktivnosti koje komore regiona realizuju sa ciljem stvaranja povoljnije investitorske klime, nasušne potrebe jednog start up ekosistema.\n“Primjer Srbije, koja je danas svrstana u top pet start up destinacija na svijetu definitivno uliva nadu da region Balkana, prenoseći i implementirajući primjere dobre prakse, može biti ne samo održiv, već jako razvijen start up region”, zaključila je Drakić.


Obama i Kameron: Asadov režim upotrebio hemijsko oružje\n► Obama i Kameron: Asadov režim upotrebio hemijsko oružje\n28.08.2013 | 10:00h ► 11:10h London\nAmerički predsednik Barak Obama i britanski premijer Dejvid Kameron nemaju nikakvu sumnju da je režim sirijskog predsednika Bašara al-Asada upotrebio hemijsko oružje protiv svog naroda, saopštila je danas britanska vlada.\n"Oba lidera složila su se da sve dostupne informacije potvrđuju da se dogodio napad hemijskim oružjem i naglašavaju da čak i iranski predsednik i sirijski režim to priznaju", saopšteno je iz Dauning strita 10, posle sinoćnjeg telefonskog razgovora Obame i Kamerona.\n"Oni smatraju da nema nikakve sumnje da je (za napad) odgovoran režim predsednika Bašara al-Asada", navedeno je u saopštenju.\n"Premijer je potvrdio da vlada još nije donela odluku o tome kakav će odgovor konkretno odabrati, ali će on biti legalan i svojstven za napad hemijskim oružjem", navedeno je u saopštenju Kameronovog kabineta iz koga je dan ranije saopšteno da Britanija razmatra "proporcionalan" odgovor prema sirijskom režimu.\nKaže se i da dokazi jasno ukazuju da su Asadove snage izvele hemijski napad u predgrađu Damaska prošle sedmice, u kome je, kako tvrdi sirijska opozicija, ubijeno na stotine ljudi.\n"Režimske snage su u to vreme izvodile vojnu operaciju kojom bi od pobunjenika povratile kontrolu nad tom oblašću i ne postoje dokazi da je opozicija sposobna da izvede takav napad hemijskim oružjem", navedeno je u saopštenju britanske vlade koje prenosi AFP.\nPoslednji telefonski razgovor sa Obamom, kako se ističe, bio je prilika da "britanski premijer sazna najnovija gledišta Sjedinjenih Država po ovom pitanju i iznese opcije koje vlada razmatra".\nKameron će danas predsedavati sednici britanskog Saveta za nacionalnu bezbednost na kome će biti razgovarano o Siriji.\nGardijan: Napad na Siriju do kraja nedelje\nSAD i Britanija privode kraju izradu plana o pokretanju kaznenog vojnog udara protiv sirijskog režima do kraja sedmice, prenosi danas "Gardijan", a "Vašington post" navodi reči neimenovanih zvaničnika Bele kuće da bi "najranije sutra" mogla da bude pokrenuta "vremenski ograničena intervencija".\nVašington i London nemaju ni trunku sumnje da je sirijski režim prošle sedmice u predgrađu Damaska, Guti, upotrebio hemijski gas od koga je stradalo, prema tvrdnjama opozicije, nekoliko stotina ljudi, uključujući i decu.\nNajviši zvaničnici dve zemlje poručili su da za "gnusni čin" mora da odgovara režim sirijskog predsednika Bašara al-Asada i da se, u tom pogledu, razmišlja o proporcionalnom odgovoru na hemijski napad.\nNeimenovani visoki zvaničnici Bele kuće u izjavi za "Vašington post" prenose da bi SAD mogle "najranije sutra" da pokrenu ograničenu vojnu intervenciju u trenutku, dok se američke obaveštajne službe pripremaju da po nalogu predsednika Baraka Obame objave izveštaj koji bi potvrdio navode o upotrebi hemijskog oružja.\nObamina administracija će se najverovatnije opredeliti za napade sa ratnih brodova iz Mediteranskog mora koji ne bi trajali duže od dva dana.\nSvetski mediji su ranije izvestili da je američka mornarica od petka pojačala svoje prisustvo u Mediteranu, gde ima ukupno četiri ratna broda sposobna za lansiranje krstarećih raketa dugog dometa.\nPrema neimenovanim zvaničnicima, napadi ne bi bili direktno usmereni prema oblastima u kojima se, kako se pretpostavlja, nalazi uskladišteno hemijsko oružje.\nI pored priprema za vojni odgovor protiv Damaska, javnost u SAD i Britaniji nije tako sigurna u opravdanost vojnog poduhvata svojih zemalja.\n"Raša tudej" prenosi istraživanje agencije Rojters, od 19. do 23. avgusta, koje pokazuje da samo devet odsto Amerikanaca podržava što hitniju akciju američke vojske u Siriji, dok 25 odsto smatra da je intervencija potrebna ako SAD budu sigurne da su upotrebljene rakete sa bojevim glavama.\n"Gardijan" prenosi istraživanje javnog mnjenja britanskog "Sana", koje pokazuje da se 74 odsto Britanaca protivi razmeštanju vojnika u Siriji, a 50 odsto se protivi izvođenju napada raketama dugog dometa sa ratnih brodova.\nTek 25 odsto ispitanih podržava eventualnu vojnu intervenciju protiv Damaska.\n28.08.2013, 10:14h Orvel Preporuči\nVeliki brat(1) i veliki brat(2). Laž i prevara, to je njihovo jedino ime i prezime, njihovo jedino znanji i sposobnost.\nNajmanje 23 osobe stradale su danas u sukobima između sirijskih snaga i džihadista u sirijskoj provinciji Idlib na severozapadu, saopštila je opoziciona Sirijska opservatorija za ljudska prava...


GROBARI BESNE NA TVITERU: Navijači Partizana traže samo JEDNO (FOTO) | Najnovije vesti - Srbija danas\n10.03.2019. • 19:11 Srbija Danas\nCrno-beli poraženi na krovu.\nFudbaleri Partizana poraženi su u meču 26. kola Superlige Srbije od Voždovca (izveštaj pročitajte OVDE). Iako su do pre nekoliko dana Grobari dizali u nebesa svoje ljubimce, posle odlične igre u 159. derbiju i ispuštene pobede nad Crvenom zvezdom, ovog puta su izneli niz zamerki na račun Mirkovićevog tima.\n— Predrag Stanisic (@Stankela88) March 10, 2019\nA pre nedelju dana smo ih kovali u nebesa!? Ma dajte bre, nisu oni toliko losi koliko ih mrzi da igraju ovo prventsvo!\nPartizan, i samo Partizan!!!#partizan #fkpartizan pic.twitter.com/gA0ud2hZKp\n— немања® (@capricornus_10_) March 10, 2019\nDa li smo osteceni ili ne, to me vise ne interesuje... Ne zasluzujemo ni trecu poziciju sa ovom igrom i tacka! #fkp #fkpartizan\n#FkPartizan je l vreme da Vazura i Ilijev spakuju kofere?\n— Bolesno Brdo (@mini_kec) March 10, 2019\nMirkovicu idi iz Partizana, ne brukaj se ti kad su ti je uprava kluba lopovska... Niko ti od navijaca nece zamjeriti kad odes... #fkp #fkpartizan\nVrag je odneo šalu, ovi će na kraju da oteraju Mirkovića za sledeću sezonu. Daj dobijte jednu da čovek započne i sledeću #fkp\n— JJ (@jjtwcz) March 10, 2019\n— Radnaskela (@skelar77) March 10, 2019\nNavijači Partizana najviše strahuju da će crno-beli ostati bez učešća u Ligi Evrope, kao i da će ova sezona ostati upamćena kao jedna od najlošijih u klupskoj istoriji.\nPogledajte kako izgleda američka odbojkašica Kejsi Robinson.\nTagovi: Superliga Srbije, FK Partizan, FK Voždovac


Proglašeni dobitnici nagrade "Stražilovo", među njima i Čačanin - Ozonpress :: internet portal\nNa završnoj sednici 3. avgusta 2020. godine, žiri Brankovog kola u sastavu: Nenad Grujičić, Ivan Lalović i Rastko Lončar, doneo je jednoglasnu odluku da ovogodišnja nagrada „Stražilovo“ za najbolje pesničke knjige objavljene u Brankovom kolu ravnopravno pripadne Zdenki Valent Belić iz Novog Sada, Marku Milovanoviću Marunu iz Srebrenice i Milanu Gromoviću iz Čačka (Novog Sada).\nPrva knjiga poezije, „Spirala“, Milana Gromovića (rođ. 1988, Čačak), ima snažan poetički karakter zdravog hermetizma omogućavajući tako formiranje rukopisa koji bismo mogli nazvati corpus hermeticum. Pesnički start ovoga autora pripreman je godinama u bogatoj književnoj laboratoriji, usavršavan na stečenim znanjima iz poezije, teorije i istorije književnosti. Milan Gromović je poeta doctus koji vapi za ostvarenjima poete vatesa. Simbolika spirale je bogata, otvorena za razumevanje sveta kao neprekidnog usavršavanja i dosezanja samih kosmičkih principa. Predstavlja životnu i božansku energiju, plodnost i rast, neprekidno kretanje (putovanje) koje daje mogućnost razumevanja i prihvatanja svih promena i novih ciklusa. Za koncept ovakve pesničke knjige naslov Spirala potpuno je adekvatan i čini se jedinim mogućim.\nU svojoj drugoj po redu knjizi pesama, „Apokrifi po Lilit i druga prokletstva“, Zdenka Valent Belić ( rođ. 1975, Bačka Palanka) demistifikuje patetične i prepoznatljive obrasce pevanja na temu žene, to jest odnosa muškog i ženskog principa. Kao skriveni ili zabranjeni tekstovi, apokrifi su odvajkada pripadali nekanonskoj literaturi i tajno su šireni u javnosti. Sa takvog predloška, Lilit je prva Adamova žena, sazdana – ne od njegovog rebra, kao potonja Eva, već od zemaljskog blata poput samog Adama. Pozicija savremene Lilit podrazumeva pevanje o erosu i tanatosu. I jedno i drugo Zdenka Valent Belić dovodi u neprestana propitivanja, relativizuje kanonizovane vidike o ovim najkrupnijim pitanjima. Diljem knjige oseća se dah učene pesnikinje, umivene kultom biblioteke, u ostvarenoj simbiozi lirskog i filozofskog govora, one koja želi da preispita mitološke i biblijske matrice, da ih nadogradi sopstvenom vizijom sveta koju poezija najuspešnije omogućuje.\nDruga po redu knjiga pesama „Svevideći mrak“ Marka Milovanovića Maruna (rođ. 1988, Srebrenica) donosi snagu prethodne i nastavlja da ukazuje na jedan očigledan talenat koji traži svoje mesto pod književnim suncem. Pred nama je pesnički rukopis kultivisanog izraza, jake imaginacije i upečatljivih slika i prizora.Pesnik svetla i mraka, Marko Milovanović Marun poseduje životvorni pelcer pobednika, onoga koji savladava htonsku mrklinu svakodnevice i uspeva da se domogne svetla. „Svevideći mrak“ je pesnička knjiga koja nam predstavlja formiranog autora, pesnika na dužu stazu, onoga koji neće odustati na prvoj raskrsnici ili pri novom iskušenju. Marunović je pesnik samosvesnog dara koji savladava prepreke i zamke svakodnevnog sveta formirajući sopstvenu putanju i stvaralačku radost u maternjem jeziku\nLala 03/08/2020 u 12:30 Odgovorite\nBravo za Milana, divan covek!\nNaprdnjak 03/08/2020 u 16:30 Odgovorite\nA di je tu rumeni Milkojko?\nKrik Naglas 06/08/2020 u 16:49 Odgovorite\nHoćemo Kurosera , hoćemo Kurosera , 😷🤟\nDragacevac 04/08/2020 u 07:15 Odgovorite\nGosn x 14/08/2020 u 08:25 Odgovorite\nBravo, Milan pored toga sto je dobar pesnik takod je i dobar gitarista!


Tiodorović: Ako budemo stvarno odgovorni, do početka decembra možemo očekivati smanjenje broja obolelih - JuGmedia\nEpidemiolog Branislav Tiodorović izjavio je da ako budemo stvarno, odgovorno, svi zajedno, sprovodili mere protiv korone uspećemo do 3., 4. decembra da stvorimo situaciju da se može zaravniti kriva, jer se ne može očekivati da imamo pre toga povoljnije rezultate sprovođenja mera.\n„Uvek je potrebno deset do dvanaest dana minimum da bi se rezultati sprovođenja mera mogli videti na delu“, rekao je danas za TV Prva Tiodrović, koji je član Kriznog štaba za borbu protiv korone.\nOn je ocenio da će se doći u bolju situaciju ako se svi budemo pridržavali mera, zaravnjenja krive i u decembru polako spuštanja, pada koji će biti manje uočljiv u početku a posle sve više uočljiviji sa mogućim ponekad pikovima ali niskog inteziteta tako da je moguće očekivati da dočekamo Novu godinu ipak sa mnogo mirnijom situacijom.\nTiodorović je rekao da će nam ove nedelja do kraja biti teška, vikend takođe, ali da će i sledeća nedelja biti vrlo teška.\nNa pitanje o opasnosti da Srbija uđe poslednju crnu zonu, on je rekao da je medicinski deo Kriznog štaba ukazivali na tu problematiku još u toku septembra, skretali pažnju da već u oktobru moraju biti primenjene vrlo ozbiljne mere.\nPominjući noćne klubove, splavove, kafiće, restorane sa „onakvim strašnim snimcima koje smo videli“, on je rekao da su „neki zamenili ekonomiju sa onim što ne predstavlja ekonomiju“.\n„Važno je da ljudi rade, jer bez ekonomske održivosti nećemo imati zdravstveni sistem. Ali trebalo je razlikovati prioritete, prioriteti jesu proizvodnja u ekonomiji i pre svega spremnost da ekonomija funkcioniše. Ali prioritet nam je ovoga trenutka zdravlje iznad svega, jer samo zdravi ljudi mogu da rade i proizvode“, istakao je Tiodorović.\nKomentarišući brojke o novozaraženima, on je ukazao da je to posledica onog što se dešavalo i u celoj Evropi.\n„Imamo posledice onog što se nije sprovodilo i nije shvatalo ozbiljno. Što manji procenat stanovništa nije shvatao o čemu se radi ili nije hteo da razume i to se odrazilo na sve“, kazao je Tiodorović o bilansu korone u Srbiji.


Tesla je verovao da ovi ljudi mogu bez hrane i vode – a naučnici su ih testirali! | Zdravino\nTesla je verovao da ovi ljudi mogu bez hrane i vode – a naučnici su ih testirali!\nNa svetu postoje osobe koje tvrde da mogu da žive bez hrane i vode – takozvani Bretarijanci. Iako se ova tvrdnja kosi sa svime što moderna medicina zna, naučnici su ipak rešili da da probaju da otkriju da li je to zaista moguće.\nOsobe koje praktikuju Bretarijanizam tvrde da mogu da žive bez hrane i vode. U pitanju nije novi koncept jer već hiljadama godina razne kulture širom sveta pišu o ovoj „sposobnosti“, a ona je možda najzastupljenija u budizmu.\nIako je moderna nauka uspela da dođe do dokaza koji ukazuju na to da ljudi mogu da imaju posebne sposobnosti kao što je telepatija, vrlo malo istraživanja bilo je posvećeno Bretarijancima.\nOslobađanje tela od gladi i žeđi može zvučati kao nemoguć poduhvat, pa čak i nemoguć ako pogledamo modernu biologiju. Međutim, istorija nauke pokazala nam je mnogo puta da nemoguće u trenutku može postati moguće. Odličan primer ovoga je nedavno otkriće da ljudi mogu da utiču na svoj imuni sistem snagom uma.\nMnogi briljantni umovi verovali su da je moguće živeti bez hrane i vode, a među njima je bio i Nikola Tesla:\n„Moja ideja je da će razvoj života dovesti do postojanja koje će biti moguće bez hrane bez ikakvih posledica. Zašto ljudsko biće ne bi moglo da svu potrebnu energiju za funkcionisanje dobija iz okoline umesto iz konzumiranja hrane?\nDin Radin, naučnik sa Instituta za noetičke nauke pokušao je da dodatno pojasni mogućnost postojanja ovog neverovatnog fenomena:\n„Ideja da ljudi mogu da pretvaraju okolnu energiju u nutrijente i na taj način žive koliko žele bez hrane i vode potpuno je suprotno današnjem medicinskom znanju koje je utvrdilo da ljudsko telo može da izdrži pet dana bez vode i nekoliko nedelja bez hrane. Uprkos istorijskim primerima ljudi koji su živeli godinama bez hrane i vode, nutricionisti i biohemičari smatraju da su u pitanju nemoguće tvrdnje“.\nKako sve ne bi ostalo na pukom verovanju, naučnici su ipak odlučili da istraže fenomen ljudi koji tvrde da mogu da žive bez hrane i vode.\nJani tvrdi da mu se prikazala Hindu boginja Amba kada je imao 11 godina i rekla da više ne mora da jede hranu. On je navodno proveo poslednjih 50 godina živeći u pećini tvrdeći da ništa nije jeo dobar deo svog života.\nNjega je 2003. i 2010. testirao neurolog Sudir Šah iz Sterling bolnice u Ahmedabadu sa svojim timom doktora.\nTokom prvog testa Jani je sve vreme bio sniman, a video je potvrdio da tokom desetodnevnog testiranja ništa nije jeo ni pio. On takođe nije pokazao nikakve fiziološke promene, što je po današnjoj medicini nemoguće za takav vremenski period.\nPrilikom drugog testa Janija je posmatralo trideset i pet istraživača i on nije ništa jeo i pio dve nedelje, a rezultati su bili identični prvom testu.\n„Ako ovaj fenomen zaista postoji među ljudima, to bi bio neverovatan pomak koji bi nam pomogao da otkrijemo tajne medicine u cilju poboljšanja života ljudi. Umesto da ignorišemo ovaj slučaj, rešili smo da nastavimo da istražujemo“, stajalo je u izjavi istraživača.\nIako su mnogi verovali da je on oba puta ipak nešto jeo i pio, osoblje bolnice i istraživači tvrdili su da nije.\nDrugi slučaj odnosi se na doktora hemije Majkla Vernera koji tvrdi da nije jeo od januara 2001.\nNakon testova na intenzivnoj nezi u bolnici u Švajcarskoj, baš kao i sa Janijem, ni kod njega nisu primećene opasne fiziološke promene.\nNauka o postu\nNauka sada pokazuje koliko korisno može biti uskraćivanje hrane. Mark Metson, sadašnji načelnik laboratorije za neuronauku na Nacionalnom institutu starenja i profesor na Džon Hopkins univerzitetu, održao je govor i prezentaciju o postu 2014. godine.\nOva praksa je po njemu pokazala da se u telu usled posta stvaraju nove matične ćelije, popravlja se DNK, pobeđuje se rak, Parkinsonova i Alchajmerova bolest i još mnogo toga.\nPomešali su banane i vodu i zauvek se rešili OVE UŽASNE MUKE (RECEPT)\nAko skuvate pirinač i popijete tu vodu, desiće vam se OVE 3 NEVEROVATNE STVARI!\nOvako treba da jedete beli luk, ako hoćete maksimalno lekovito dejstvo!\n← TREBALO BI ZNATI: Kozje mleko – za šta je dobro? Uzmite semenke od lubenice i prokuvajte ih: Rezultati će vas iznenaditi! →


Dogovorena smjena svih srpskih ambasadora i konzula BiH u svijetu /VIDEO/\nIz ambasada BiH i diplomatsko-konzularnih predstavništava sa 16 destinacija odmah će biti povučen srpski kadar i razriješen na narednoj sjednici Predsjedništva BiH, poručio je danas predsjedavajući Predsjedništva BiH Milorad Dodik. On je ocijenio da kadar koji će biti povučen nije radio dobro niti je konsultovao Republiku Srpsku ni za jedno pitanje.\nOn je naglasio da je u Republici Srpskoj neophodna koordinacija i usaglašavanje stavova koji će biti zastupani u zajedničkim institucijama BiH. On je podsjetio da je Predsjedništvo BiH nadležno za spoljnu politiku BiH. Predsjednik Republike Srpske Željka Cvijanović najavila je danas da će u narednih nekoliko dana zakazati sastanak srpskih kadrova na kojem će biti razgovarano o posljednjim dešavanjima u BiH u vezi sa NATO-om.\nPredsjedavajući Predsjedništva BiH Milorad Dodik izjavio je da Predsjedništvo može imati puni kapacitet pod uslovom da na svim sastancima kojima prisustvuje bude istaknuta zastava Republike Srpske, a ako to ne bude učinjeno, neće biti ni sjednica Predsjedništva.\nLukač: Tragamo za ostalim osumnjičenim licima /VIDEO/\nPoslodavci u Srpskoj kažnjeni sa milion maraka\nViše iz ove kategorije « Poslanici NSRS izabrali potpredsjednike /VIDEO/ Inspektor SIPA u Banjaluci uhapšen zbog korupcije i zloupotrebe položaja »


Naslovna » Izlasci » Sport » Svetsko prvenstvo u hokeju na ledu Divizije II, 9-15. april\nSrbija - hokej na ledu\nAh Neša 9. april 2014. Sport Komentari su isključeni na Svetsko prvenstvo u hokeju na ledu Divizije II, 9-15. april\nPored Srbije, učestvuju i reprezentacije Australije, Izraela, Estonije, Islanda i Belgije.\nTurnir se igra po jednokružnom ligaškom sistemu („svako sa svakim“). Najbolje plasirana selekcija na šampionatu obezbediće plasman u viši rang takmičenja (Divizija I, Grupa B), dok se najslabiji tim „seli“ u Grupu B, Divizije II.\nReprezentacija je od osamostaljenja odigrala ukupno 44 takmičarska meča, od toga 35 na svetskim prvenstvima, šest u kvalifikacijama za Olimpijske igre i tri na IIHF, Čelendž kupu u Brašovu (Rumunija, 2010). Ukupno je ostvarila 17 pobeda i pretrpela 27 poraza.\nOd 44 odigrana meča samo pet igrala je na svom ledu, na Svetskom prvenstvu Divizije II, Grupa A u Novom Sadu 2009. godine. Najubedljiviju pobedu od 17:0 hokejaši Srbije ostvarili su nad Novim Zelandom 2012. godine na Svetskom prvenstvu Divizije II, Grupa A u Rejkjaviku (Island).\nSvetsko prvenstvo je sastavni deo obeležavanja 75. godišnjice prijema Kraljevine Jugoslavije u članstvo Međunarodne hokejaške federacije (IIHF).\nRASPORED UTAKMICA SRBIJE\nSreda, 9. april (20.30) Srbija – Belgija\nČetvrtak, 10. april (20.00) Izrael – Srbija\nSubota, 12. april (20.00) Srbija – Estonija\nPonedeljak, 14. april (20.00) Srbija – Island\nUtorak, 15. april (20.00) Australija – Srbija\nTagovidub hala pionir hokej na ledu izlasci sport srbija vesti\nPrethodni Beogradski maraton i još dva prvenstva\nSledeći Bejer pripremio iznenađenje za klabere


Mbape: San mi je osvajanje Lige šampiona... sa PSŽ-om @ StartBiH.ba\nReal Madrid je prodao Rafaela Varana Mančester junajtedu, oslobodio se velike plate Serhija Ramosa, a sve zbog želje Florentina Peresa da ispuni opsesiju i dovede Kilijana Mbapea.\nTo se, po svemu sudeći, neće realizovati ovog ljeta - sjajni napadač je u razgovoru za klupski magazin Pari Sen Žermena poručio da mu je san da osvoji Ligu šampiona sa „svecima”.\n„Sanjam da osvojim Ligu šampiona sa Pari Sen Žermenom, to bi bila fantastična stvar”, rekao je Mbape.\nZbog ovih riječi, Real bi možda mogao da „ukoči” i dovede jednog od najboljih igrača svijeta narednog ljeta, kada mu ističe ugovor.\nUkoliko u međuvremenu ne potpiše novi, mada iz Francuske stižu vijesti da to ne želi da uradi. izvor:vijesti.me


Ekstravaganca, Serotonin žene čini depresivnim a muškarce impulsivnim\nVaša lokacija: ... » Zdravlje » Zanimljivosti » Serotonin žene čini ...\nSerotonin žene čini depresivnim a muškarce impulsivnim\nŽene i muškarci različito reaguju na iste biohemijske manipulacije. Veliki depresivni poremećaj je jedan od najčešćih mentalnih bolesti, ali i jedan od najizučavanijih. Već je poznato da redukovana transmisija serotonina doprinosi patopsihologijskoj ili funkcionalnoj promeni. Većina danas popularnih antidepresiva blokira serotoninove "ulazne kanale", poznate i kao transportere, u samom mozgu. Takođe je poznato da ljudi sa ovim poremećajem često imaju problem samokontrole.\nNova istraživanja predstavljena u časopisu za biološku psihijatriju tvrde da pol i geni i te kako utiču kako muškarci i žene reaguju na redukciju funkcije serotonina, posebno na njihova raspoloženja i impulsivnost. Naime, ispostavilo se da muškarci postanu nagli u donošenju odluka, ali nisu promenljivog raspoloženja za razliku od pripadnica lepšeg pola koje su postale veoma razdražljive, oprezne, i imale simptome obično povezane za depresiju. Istraživači su takođe otkrili da na pogoršavanje raspoloženja kod žena utiče i varijacija gena trasnportera serotonina(5-HTTLPR).\nJedan od autora, Dr. Espen Valderhaug, objašnjava: - Iznenadilo nas je da smo pronašli tako jasnu razliku između polova, jer obično muškarci i žene isto reaguju kada su im poremećene hemijske reakcije u mozgu. Iako imamo isti serotonergički sistem, moguće je da mi drugačije koristimo serotonin. Ovi rezultati bacaju novo svetlo na proučavanje i tretman poremećaja, kao i interaktivne efekte pola i gena. Dr. Valderhaug smatra da ova studija "može biti relevantna u razumevanju zašto kod žena preovlađuju poremećaji raspoloženja i uznemirenosti u poređenju sa muškarcima, dok muškarci pokazuju veću sklonost ka alkoholizmu, poremećaje u razvoju i probleme sa kontrolisanjem impulsnih reakcija."


"Huavei" pomaže unapređenju visokog školstva u Srbiji | Fakulteti\nNiš: Stipendije za usavršavanje u Norveškoj 30/08\nDodeljena nagrada Saveza inženjera i tehničara Srbije za najbolju inovativnu ideju 09/02\nPravila upisa na Pravni fakultet u Novom Sadu 07/07\nVei Venjuan najavio je saradnju između kompanije Huavei, čiji je direktor, i Univerziteta u Beogradu. Cilj ove saradnje je pomoć studentima da zahvaljujući inovativnim tehnologijama, koje Huavei donira, unaprede svoje znanje.\nDonacija ove kompanije je laboratorija informaciono – komunikacionih tehnologija bazirana na najmodernijim 4G tehnologijama koja se sada nalazi na Elektrotehničkom fakultetu Univerziteta u Beogradu. Na ovaj način kompanija Huavei podržava visoko obazovanje u našoj državi.\nNakon što je potpisano 13 sporazuma i memoranduma između delegacija Kine i Srbije, kompanija Huavei istakla je želju za saradnjom sa profesorima i studentima Univerziteta u Beogradu. Tim povodom je zamenik generalnog direktora ove kompanije Lu Jong uručio srebrnu plaketu ministru prosvete, nauke i tehnološkog razvoja Srđanu Verbiću.\nHuavei u Srbiji posluje od 2005. godine kroz saradnju sa Telekomom Srbije, Telenorom, Ministarstvom odbrane, MUP-om i drugim institucijama kod nas.\nTAGS: donacijaelektrotehnicki fakultetHuaveiHuavei pomaže visoko obrazovanje u Srbijiuniverzitet u beogradu


Ruski "trgovac smrću" isporučen SAD-u - Klix.ba\nSvijet Ruski "trgovac smrću" isporučen SAD-u\nRuski "trgovac smrću" isporučen SAD-u\n17.11.2010. u 09:31\nViktor Bout, ruski trgovac naoružanjem, nakon što su ga tajlandske vlasti isporučile SAD-u, stigao je sinoć u New York, gdje je prebačen u zatvor sa visokim stepenom sigurnosti, saopštilo je američko Ministarstvo pravde.\nTajland je isporučio Viktora Bouta (44), bivšeg pilota sovjetske armije poznatog po nadimku "trgovac smrću" i on je avionom američke službe za borbu protiv droge (DEA) upućen u SAD, gdje bi sutra trebalo da se pojavi pred sudom.\nRusija smatra da je nelegalna ekstradicija osumnjičenog trgovca naoružanjem Viktora Bouta sa Tajlanda u SAD te da je rezultat velikog političkog pritiska koji je Washington navodno izvršio na tu azijsku zemlju.\n"Washington već godinama traži izručenje ovog krijumčara oružjem, jer ga Vlada SAD tereti za učešće u zavjerama čije su mete bili američki ciljevi i Amerikanci, kao i za materijalnu pomoć terorističkim organizacijama", navodi se u saopštenju američkog ministra pravde Erica Holdera.\nBout se smatra odgovornim za prodaju velikih količina naoružanja koje je korišteno u nizu lokalnih sukoba u Africi, Južnoj Americi i na Srednjem istoku.\nOn je posljednje dvije godine proveo u zatvoru u Tajlandu, a vlada te zemlje prije dva dana odlučila je da ga preda SAD, bez obzira na rusko protivljenje.\nTakozvani "trgovac smrću" sada se suočava sa optužbama za planiranje prodaje oružja i mogao bi da bude osuđen na doživotnu robiju. On negira sve optužbe, pa čak i da je trgovac oružjem, dok Moskva takođe insistira na tome da je on nedužan i da je žrtva politički motivisane kampanje.\nNjegova supruga Ala Bout izjavila je da je Viktor Bout predmet ilegalne procedure i žrtva političke igre između Rusije i SAD.\nOna je u Bangkoku nakon ekstradicije supruga izjavila da je odluka tajlandske vlade potpuno suprotna legalnim procedurama i zakonu.\nprije 12h 56m 159\nprije 15h 17m 47\nprije 15h 10m 192\nprije 16h 56m 152


CRNO-BELA PORODICA Fudbaleri i košarkaši Partizana donirali NOVAC I DRESOVE za malog Dušana Todorovića /FOTO/ /VIDEO/\nAukcija dresova je u subotu održana ne bi li se prikupila novčana sredstva neophodna za lečenje Dušana Todorovića. Na događaju je bilo dosta članova sportskog društva Partizan.\nNovica Veličković je predstavljao košarkašku sekciju, dok su Zoran Tošić, Saša Ilić i Nemanja R. Miletić došli u ime fudbalske.\nNeophodno je hitno prikupiti oko 200.000 evra ne bi li Dušan mogao da ode na kliniku u Barseloni, u kojoj bi bio potvrgnut odgovarajućem tretmanu.\nPrvi eksoponat je bio dres Ivana Tomića iz sezone 1996/1997 koji je otkupio kapiten tima iz Humske, a Ilić je odmah dres poklonio malom Dušanu. Na svoji način su pomogli i oni koji u subotu nisi mogli da se pojave na licitaciji poput Ognjena Ožegovića koji je donirao 120.000 dinara.\nNovica Veličković, Darko Stevanović, crno-beli rukometaši i trener Bojan Butulija su sakupili 600.000 dinara.\nPodsetimo, Dušan je veliki borac i već je jednom pobedio rak, a uz pomoć može da to učini još jednom, ipak neophodno je da ona stigne što pre.\nČOVEK SIMBOL Na današnji dan rođena je prva Zvezdina zvezda: Kako je Rajko Mitić odjavio Brazilce i zaludeo Engleze\nHUMANOST CRNO-BELIH Partizanovi igrači posetili mladu crnogorsku atletičarku\nLJUDINA! Ono što je Danko Lazović uradio za bolesnu decu Srbije teško staje u reči\nDjole sm Bravo ljudi. Sledimo svi ovakve akcije


Iz Turske stižu kamion za smeće i kontejneri za Bujanovac - Bujanovačke\nPočetna DRUŠTVO Iz Turske stižu kamion za smeće i kontejneri za Bujanovac\nBujanovačke26. okt 2020.DRUŠTVO, NASLOVNA0\nBujanovac, 26. oktobar 2020. Turska agencija za saradnju i koordinaciju – TIKA doniraće opštini Bujanovac kamion za sakupljanje smeća i 20 kontejnera, vrednih 69 hiljada evra.\nPredsednik opštine Bujanovac Nagip Arifi potpisao je u petak sa koordinatorkom kancelarije TIKA u Srbiji Čalom Gultek Tosbat memorandum o saradnji koji predviđa donaciju u opremi za sakupljanje otpada.\nDonacija iz Turske stiže u trenutku kulminacije problema sa smećem u gradu i okolini, o čemu su Bujanovačke pisale nebrojeno puta.\n-Turska TIKA se vraća u Bujanovac sa konkretnim projektima. Tokom sastanka se razgovaralo i o mogućnostima za finansiranje projekata usmerenih na razvoj ženskog preduzetništva u opštini – poručuju iz opštinske administracije.\nTIKA je u Bujanovcu prisutna više od decenije, a najveći projekat koji je realizovala sa lokalnom samoupravom bio je izgradnja i opremanje škole u Velikom Trnovcu 2013. godine, za koji je turska agencija obezbedila više od milion evra.\nTAGdonacija kamion kontejneri opština bujanovac smeće tika\nPrevious PostDr Pavlović: Među decom u Bujanovcu nema korone Next PostMustafa: Uništen mural je rezultat mržnje prema Albancima


Žene SNS: Živi zid i poruka - žene su pobedile nasilje\nIzvor: Radio Televizija Vojvodine, 05.Apr.2019, 17:05\nOko 400 žena, članica Srpske napredne stranke (SNS), okupilo se danas ispred Starog dvora, dan nakon što su predstavnici opozicije pokušali da uđu u to zdanje, i poslale poruku - da su žene pobedile nasilje, kao i da se ta stranka zalaže za politiku mira, stabilnosti i ekonomski jake i snažne Srbije.\nOne su na plato ispred Starog dvora izašle držeći se za ruke, kao što >> Pročitaj celu vest na sajtu Radio Televizija Vojvodine << su to učinile i tokom jučerašnjeg dana.\nNataša Stanisavljević članica SNS rekla je novinarima da su one došle da osude "brutalan pokušaj napada i prekid sednice za rodnu ravnopravnost, kao i vređanje žena".\nOna je dodala da članice SNS snažno osuđuju svaki vid nasilja nad ženama i da se bore za unapređenje položaja svih žena u Srbiji.\n"Ponosne smo što živimo u Srbiji koja je moderna i stabilna zemlja. Zahvaljujući našem predsedniku Aleksandru Vučiću mi sad živimo u zemlji koja ima ekonomski prosperitet", rekla je Stanisavljević.\nStanisavljević je istovremeno osudila izjavu predsednika Levice Srbije Borka Stefanovića koji je, kako kaže, juče izjavio da su određene žene "glumile kako im nije dobro".\n"Videli ste ženu koja se borila za vazduh, niko od njih nije prišao da joj pomogne. Sa druge strane niko od čelnika Saveza za Srbiju nije osudio odbornika Miloša Pavlovića, odbornika Jeremićeve stranke, koji je zamahnuo rukom ka ženi i rekao, sad ću da ti opalim šamarčinu", dodala je ona.\n"To je njihova politika, politika nasilja nad ženama, a naša politika je politika mira, politika stabilnosti, politika ekonomski jake i snažne Srbije i snažnih žena u Srbiji što smo juče i pokazale", rekla je ona.\nSandra Pantelić članica SNS rekla je danas da se danas šalje poruka svim ženama u Srbiji - da neće ćutati i da neće dozvoliti nasilje.\n"Ustaćemo i zajedno ćemo probati da obezbedimo sebi što bolji ekonomski položaj, što više poštovanja i zasluga koje nam pripadaju. Mi imamo pravo na izbor, naš je izbor bio da ustanemo, naš je izbor da ne ćutimo", poručila je Pantelić.\nNa pitanje da prokomentarišu izjave žena iz Saveza za Srbiju koje su ocenile da su žene koje su juče bile ispred Skupštine grada bile izmanipulisane, Stanisavljević je upitala čime su one bile izmanipulisane i podsetila da su čelnici Saveza za Srbiju došli njih da vređaju.\n"Mi smo bile izmanipulisane time što su oni nas vređali? Je l' poruka čelnika SzS da oni mogu da dođu, da nas ovde vređaju, da nas maltretiraju? Ne zaboravite, mi smo bile na svojim radnim mestima, imale smo prijavljen savet za rodnu ravnopravnost, oni su došli nenajavljeno i onda kažu da smo mi izmanipulisani", rekla je Stanisavljević i dodala da su žene juče pobedile nasilnike.\nPantelićeva je na najavljenu prijavu Nikole Jovanovića iz Narodne stranke, jer mu, kako kaže, nije bilo omogućeno da preda zahteve u Skupštinu grada, odgovorila da je žalosno što odbornik ne zna gde se nalazi pisarnica.\n"Kao što vidite, ovo je svečani ulaz u zgradu Starog dvora, žalosno je što odbornik ne zna da se pisarnica na dvoru nalazi na drugom ulazu. Takođe, imamo pisarnicu na Trgu Nikole Pašića. Ideja da se uđe na glavni ulaz sa gomilom ljudi, sa megafonom, sirenama...nije bila ideja da se preda papir", konstatovala je Pantelić.\nMondo: Žene SNS: Živi zid i poruka... (FOTO)\nRTS: Živi zid i poruka - žene su pobedile nasilje\nSNS žene: Pobedile smo nasilnike\nČlanice Srpske napredne stranke (SNS) osudile su danas "brutalan pokušaj napada" na žene ispred Skupštine grada Beograda i prekid sednice Saveta za rodnu ravopravnost i poručile da su pobedile nasilnike. Članak SNS žene: Pobedile smo nasilnike se pojavljuje prvo na Dnevni list Danas.\nDame iz SNS-a napravile živi zid ispred Starog dvora i poručile: "Žene pobedile nasilje" (FOTO)\nOko 400 žena, članica Srpske napredne stranke (SNS), okupilo se danas ispred Starog dvora, dan nakon što su predstavnici opozicije pokušali da uđu u to zdanje, i poslale poruku - da su žene pobedile nasilje, kao i da se ta stranka zalaže za politiku mira, stabilnosti i ekonomski jake i snažne...


Skupština Srbije: Završene konsultacije sa Majom Gojković, SzS nije bio na sastanku, a evo ko je DOŠAO\n16.04.2019. 10:33 > 13:58\nFoto: Oliver Bunić, Oliver Buni / RAS Srbija\nNa poziv predsednice Skupštine Srbije Maje Gojković u Narodnoj skuptini danas su počele konsultacije sa predstavnicima poslaničkih grupa o daljem radu parlamenta. Njima, međutim, ne prisustvuju poslanici stranaka koje su deo opozicionog Saveza za Srbiju (SzS), kao ni poslanici Stranke moderne Srbije (SMS).\nNa konsultacije došli su Dragan Marković Palma (JS), Vjerica Radeta (SRS), Mira Petrović (PUPS), Milorad Mijatović (SDPS), Aleksandar Martinović (SNS), Balint Pastor (SVM), Neđo Jovanović (SPS), Čedomir Jovanović (LDP), samostalni poslanik Miladin Ševarlić, kao i Veroljub Arsić u svojstvu potpredsednika Skupštine Srbije.\nSastanak je bio zatvoren za javnost, a nakon njega Gojković je prenela da je "zaključeno da su nužne izmene i dopune Poslovnika kako bi omogućili bolji rad parlamenta u vremenu do redovnih izbora".\nSzS ne ide na konsultacije u Skupštinu\nGojković: Nadam se da će sve poslaničke grupe doći na konsultacije u utorak\nGojkovićeva je objasnila da je održala sednicu Kolegijuma Narodne skupštine, koju je zakazala i najavila još prošle nedelje, i da je tema bila rasprava u otvorenom dijalogu kako unaprediti rad parlamenta i na koji način da poslanici bolje zastupaju interese građana koji su glasi za njih.\n- Zadovoljna sam današnnjim sastankom, načinom i sadržinom diskusija koja se čula od strane šefova poslaničkih grupa, koji su uzeli učešće. Učestvovale su dve opozicione partije, odnosno poslaničke grupe SRS i LDP - rekla je ona.\nTakođe, posebno se zahvalila poslaniku Ševarliću, rekavši da je "on poslanik koji je izbačen iz poslaničke grupe Dveri samo zato što je imao različito mišljenje u odnosu na Boška Obradovića, i što je želeo da učestvuje u plenumskim raspravama Skupštine".\n- Zaključak sastanka je da je potrebno da svi zajedno razmislimo o izmenama i dopunama važećih pravila i procedure po kojoj radi Skupština. Poslanici iz partija koje delimično bojkotuju rad parlamenta su 2009. godine doneli ta pravila. Saznala sam da je doneto u julu u vremenu kada se održavaju vanredne sednice sa izuzetin važnim temama bez prava da se sustinski raspravlja o Poslovniku - objasnila je Gojkovićeva, i najavila da će SRS i LDP iznete predloge dostaviti i u pismenoj formi.\nKazala je i da je parlament mesto gde se "vodi dijalog i razgovara, i zatupaju građani".\n- Ulica nije mesto na kome može bilo šta da se raspravlja. Mi smo ovde legalno i legitimo izbrani velikom većinom i nastavićemo da poštujemo zakone ove države - naglasila je Gojković.\nGojković: U maju sednica Skupštine posvećena Kosovu i Metohiji\nKazala je i da su predstavnici opozicionih poslaničkih grupa zatražili više vremena za raspravu o njihovim amadnamnima, ali svi su se osvrnuli na "ove predloge dopuna dnevnog reda koji su više izgubili svaki smisao".\nKazala je i da će uslediti rasprava o zaduženjima građana u švajcarcima "koji su eskalirali problemom u kojem su učestvovali pripadnici bivšeg režima koji su podsticali građane da uzmaju te kredite". Takođe, u maju će u proceduru ući i "Tijanin zakon" koji, ističe ona, veoma važan zakon.\nNakon današnjih konsultacija, izraženo je i nezadovoljstvo nedolaskom dela opozicije, koja je "na protestima samo deklarativno iznela zahteve, o kojima bi trebalo da se razgovara u parlamentu".\nMartinović: Poslanici SNS spremni da razgovaraju o izmenama\nAleksandar Martinović, šef poslaničke grupe SNS u Skupštini Srbije, rekao je da su naprednjaci "apsolutno spremni da razgovaraju o izmenama Poslovnika o radu Skupštine i svim drugim temama koje su važne za građane Srbije". Ali, kako je kazao, za dijalog potrebna i druga strana.\n- Ne možemo da razgovramo o nečemu što nije u zakonskim normama i postojećeg pravnog poretka - istakao je Martinović, i pozvao one koji zahtevaju razgovor da dođu u parlament, da bi bez tenzija, emocije, mržnje i ličnih animoziteta, razgovarali o svim temama u interesu države i građana.\nPrema njegovim rečima, više predstavnika poslaničkih grupa danas je iznelo stav da je potrebno korigovati postojeći Poslovnik, "koji je donela Demokratska stranka".\n- Kada su ga doneli odgovarao im je, a sada im više ne odgovara i oni su u svojim očima postali žrtve i mučenici Poslovnika. Mi smo spremni da razgovaramo o izmenama Poslovnika i onome što ne valja, ali potrebno je razgovarati o tome i ne bi bilo dobro da se Poslovnik donese snagom većine, potreban je širi koncezus i vlasti i opozicije kako niko kasnije ne bi mogao da kaže da mu Poslovnik ugrožava prava - rekao je Martinović, koji je ponovio da je jedino mesto na kojem može da se o tome razgovara parlament i poručio da SNS ne pristaje na delegacije.\nUpitan o čemu će se govoriti na Glavnom odboru SNS-a koji će se održati danas u popodnevnim časovima, Martinović je kazao da će jedna od tema svakako biti i eventualno raspisivanje vanrednih parlamentarnih izbora.\nJovanović (SPS): Ne žele dijalog\nŠef poslaničke grupe SPS Neđo Jovanović kazao je u ime te poslaničke grupe da su u Skupštini otvorena vrata dijalogu, demokratiji i svima koji žele da učestvuju.\n- Nažalost, deo opozicije koji ne želi dijalog i ne poštuje demokratiju i Skupštinu danas nije došao. To je odraz nepoštovanja prema Srbiji, institucijama i demokratiji - kazao je Jovanović.\nNaveo je da je danas vođena konstruktivna rasprava, da se govorilo u vezi poslovnika, koji je donet u julu 2009. godine.\n- Oni kojima je odgovarao sada govore da se zloupotrebljava, a nisu došli da razgovaramo o izmenama i dopunama - kazao je on.\nPalma: Gde hoćete da razgovarate?\nŠef poslaničke grupe JS Dragan Marković Palma rekao je da je ovo bio uobičajeni sastanak po Poslovniku, koji je predviđen kada dođe do nekog problema u radu parlamenta.\n- Opozicija nije došla, uputili su zahteve bez adrese i onog koji treba da ih prime. Unapred su rekli da neće razgovarati sa predsednicom Parlamenta. A gde hoćete da razgovarate, na ulici? - istakao je Marković.\nNaveo je i da je govorio da je potrebno doneti odluku da oni koji su na stalnom radu u parlamentu, a ne dolaze na posao, ne treba da primaju plate.\nJovanović (LDP): Razumem proteste, ali ne i nasilje\nŠef poslaničke grupe LSV-LDP-SDA Čedomir Jovanović kazao je da je na sastanku rekao da postoje jasni i ozbiljni problemi, od kojih je prvi politički problem koji postoji u društvu, a na šta parlament ne sme biti slep.\n- Uvek sam imao razumevanje za proteste i nezadovoljstvo, samo nisam nikada imao razumevanja za nasilje, bilo verbalno ili fizičko - rekao je Jovanović, i dodao da je jasno da deo opozicionih stranaka bojkotuje rad Skupštine, ali da je mesto za razgovor o njihovim zahtevima jedino parlament.\nKako kaže, politički život je uređen zakonima, koji su doneli oni koji danas protestuju protiv njih. Kazao je da je u Parlament potrebno vratiti raspravu o KiM i EU, i pozvao deo opozicije koja bojkotuje rad parlamenta da dođu u Skupštinu i tu razgovaraju.\nStefanović: Opoziciju ne interesuje dijalog, već vlast\nReagujući na dešavanja povodom konsultacija, ministar unutrašnjih poslova i funkcioner SNS Nebojša Stefanović rekao je da "opoziciju ne interesuje dijalog, već samo vlast". Kako je kazao, "Skupština Srbije jedino mesto gde su mogući razgovori vlasti i opozicije, ali da Savez za Srbiju ne želi razgovore".\n- Oni neće razgovor. Oni kažu: nećemo da razgovaramo sa Aleksandrom Vučićem, on mora da ode. Neće ni na izbore, ali treba (Vučić) da preda vlast - rekoa je Stefanović za TV Hepi.\nFoto: S.Radovanović / Tanjug\nOn kaže da je predsednik države pozvao opoziciju na jedino logično mesto za dijalog, a to je parlament. Dodaje da deo opozicije hoće da određuje sastav delegacija za razgovor, "delegacije koja će predstavljati opoziciju, ali i vlast".\nIstiče da ga je "sramota političkih poruka koje šalju pojedini lideri opozicije i da je jedini cilj Dragana Đilasa, Boška Obradovića i Vuka Jeremića da otimaju pare narodu kao što su i do sada otimali".\n- To narod neće. Zato ih je bilo na protestu u subotu između 7.000 i 7.500 - rekao je Stefanović, dodavši da je podatke o broju ljudi na protestu dobio i on "od profesionalaca na terenu, koji godinama rade taj posao i koji su ga radili i kada su na vlasti bile demokrate".\nNaglašava da je "sada jasno da su proteste od početka organizovale političke stranke, ali da su lideri opozicije želeli da ih predstave kao građanske, jer znaju da nemaju podršku u narodu".\nOpozicija, kaže, sve vreme "nešto fingira".\n- Već su rekli da neće da pričaju sa Vučićem. Ne znam šta hoće - rekao je Stefanović.\nOn je rekao da je policija u Skupštini 13. aprila bila uz saglasnost generalnog sekretara, a da je bila obaveštena i predsednica parlamenta, i da su tamo bili da bi zaštitili institucije i bezbednost poslanika. Laž je, kaže on, da su u parlamentu bili neki navijači, kako kažu u opoziciji.\nGojković pozvala građane da "čuvaju Skupštinu" i sutra, ali i 19. aprila\nTači nastavio konsultacije sa minornim manjinskim strankama\nTači naredne sedmice započinje konsultacije sa strankama\nSAMIT U BERLINU Konsultacije u pauzi između sastanaka\nSTABILAN REJTING VEĆINE STRANAKA SNS ubedljiv, još samo tri liste prelaze cenzus, evo i koje\nDa se parlamentarni izbori održavaju u nedelju, Srpska napredna stranka osvojila bi natpolovičnu većinu, a još tri liste prešle bi cenzus.\nBivši general Unprofora: "NATO agresija je bila najveća greška, a ovo su RAZLOZI ZBOG KOJIH JE SRBIJA BOMBARDOVANA"\nNekadašnji komandant Unprofora u BiH Luis Mekenzi kaže da je agresija NATO na Srbiju 1999. godine bila ogromna greška Alijanse.\nGlavni odbor SNS sutra odlučuje da li će biti vanrednih izbora\nSrpska napredna stranka održaće sutra sednicu Glavnog odbora na kojoj će, prema najavama iz stranke, biti reči i o eventualnom raspisivanju vanrednih parlamentarnih izbora.\nĐurić sa pomoćnikom generalnog sekretera UN: Beograd za kompromis sa Prištinom\nDirektor Kancelarije za Kosovo i Metohiju Marko Đurić razgovarao je danas sa pomoćnikom generalnog sekretara UN za politička pitanja Miroslavom Jenčom, kojeg je upoznao sa tokom dijaloga Beograda i Prištine i naglasio opredeljenost Beograda za rešavanje problema u regionu kompromisom i mirnim putem.\nLDP: Novi izbori na Voždovcu jedino rešenje\nGradski odbor Liberalno-demokratske partije saopštio je danas da su novi izbori u opštini Voždovac jedino rešenje za krizu nastalu usled nemogućnosti da se formira lokalna vlast u toj opštini.\nKomisija: Euleks u četiri slučaja prekršio ljudska prava za Vidovdan 2012.\nKomisija Euleksa za razmatranje ljudskih prava jednoglasno je konstatovala da je tokom prošlogodišnjeg obeležavanja Vidovdana na Kosovu Euleks u četiri slučaja prekršio ljudska prava, time što nije obezbedio dovoljno resursa i time što nije obezbedio adekvatnu istragu i pravni lek.\n"POLITIČKA PRESUDA" Karadžićeva ćerka: Najveće dostignuće je što RS nije proglašena GENOCIDNOM TVOREVINOM\nĆerka Radovana Karaždića, Sonja Jovićević-Karadžić, izjavila je da presudom njenom ocu Republika Srpska definitivno nije proglašena genocidnom tvorevinom.\nJerkov poručila Obradoviću: Nećete nam vi nametati vrednosti\nDemokratska stranka neće dozvoliti da predsednik nekog drugog pokreta disciplinuje članove DS, tumači njene odluke, deli packe onima koji ne daju izjave koje su mu po volji i unižava sve ono što Demokratska stranka jeste i što oduvek je bila, izjavila je danas potpredsednica DS Aleksandra Jerkov.\nZorana Mihajlović za “Blic”: Između Nikolića i Dačića glasam za Vučića\nIzmeđu kandidata za predsednika Srbije Tomislava Nikolića i Ivice Dačića, ja ću glasati za Aleksandra Vučića, kaže za “Blic” potpredsednica Vlade Srbije i članica Predsedsedništva SNS Zorana Mihajlović.\nBURA U SPS ZBOG DUGOVANJA Backović Dačiću preti ostavkom\nDirektor SPS Dejan Backović zapretio je šefu partije Ivici Dačiću da će podneti ostavku ukoliko ne spreči spletkarenja unutar stranke, saznaje "Blic".


Šta je tema pregovora u Briselu? - Dosta je bilo\nKosovo i Metohija • Politika • Saopštenje • Spoljna politika\nŠta je tema pregovora u Briselu?\nO čemu će predsednik države sutra pregovarati u Briselu? Na osnovu kojih nadležnosti? I unutrašnja i spoljna politika su u nadležnosti Vlade Republike Srbije. Da li predsednik države ide u Brisel da pregovara na osnovu toga što je i dalje predsednik SNS-a i time šef premijerki i ministrima?\nPredsednik Republike bi morao da zna da to što je, baš kao i Tadić pre njega čije stope dosledno prati, zadržao poziciju predsednika SNS-a, znači da nije predsednik svih građana, već samo predsednik 2 miliona punoletnih građana koji su glasali za njega. U Srbiji živi 5,8 miliona punoletnih građana.\nSa SNS-om i njenim predsednikom niko ne želi dijalog po bilo kom pitanju. Neko ko vređa i omalovaža pre podne, ne može da očekuje da će onaj koga vređa sa njim razgovarati posle podne. To bi morala da razume i međunarodna zajednica koja ga promoviše. Neko ko uništava državu i ko kontroliše sve medije ne može da očekuje bilo kakav dijalog po bilo kom pitanju. Naročito ne po pitanju obećanja koja je dao, a o kojima nije obavestio građane Srbije.\nDa li međunarodna zajednica, koja podržava neiskrene pozive na dijalog predsednika SNS-a, zna da je za promenu Ustava Republike Srbije neophodan referendum na koji mora da izađe pola birača upisanih u birački spisak, a to je između 3,8 i 3,9 miliona građana? Da li zna da neko ko blati i vređa sve političke protivnike svakodnevno, ko na konferencijama za medije i medijskim nastupima vređa inteligenciju većine građana, ne može da postigne konsenzus o bilo kom pitanju u društvu, a kamoli o pitanju Kosova i Metohije i da obećanja koja im je dao ne može da ispuni?\nŠta je tema sutrašnjih pregovora u Briselu? Koja konkretna pitanja? Da li je tema kulturna baština Srbije, imovina pravnih lica kao što je Trepča, imovina EPS-a, Telekoma? Na osnovu kojih nadležnosti i o čemu predsednik SNS-a sutra pregovara u Briselu?\nSaša Radulović od evropskih zvaničnika traži zaštitu imovine u Trepči\nTag – Kosovo i Metohija\n1 Komentar na "Šta je tema pregovora u Briselu?"\nŠta je tema razgovora u Briselu?\nTema je kako radikalno pokloniti Metohiju i Kosovo „Vladi u Prištini“, ali da to bude odrađeno na takav šešeljevski zabašuren sns-način da će većina aktivnih glasača u Srbiji biti ponosna na to.\nŽiveo samouvereni šahista, pardon, šah Srbije!\n(Šah je doskorašnja titula u jednoj moćnoj autokratskoj muslimanskoj državi)\n31. avgusta 2017. 00:22\nNačelnica inspekcije na Zvezdari smenjena jer smeta naprednjačkom komesaru


Senator Džonson: Objasniti narodu da je sporazum Srbije i Kosova u njihovom interesu – RTV SUNCE Arandjelovac\nHome » Svet » Senator Džonson: Objasniti narodu da je sporazum Srbije i Kosova u njihovom interesu\n“Moramo da objasnimo narodima Kosova i Srbije da je sporazum koji im se možda ne dopada – u njihovom najboljem interesu”, izjavio je, u razgovoru za ukrajinski servis Glasa Amerike, američki senator Ron Džonson, koji je prošle nedelje posetio i Beograd i Prištinu.\nDžonson je poručio da je na liderima Srbije i Kosova, da odluče da li mogu da postignu sporazum.\n“Ono što mogu da kažem jeste da je ovo moja četvrta poseta regionu, da sam se sastao sa obojicom predsednika, predsednik Vučić je na zajedničkoj konferenciji za novinare rekao da je ovo deveti put da smo se sastali. Proteklih nekoliko godina sam dosta angažovan na ovom pitanju. Mislim da lideri obe zemlje uviđaju da je u obostranom interesu da ostave razlike iza sebe i postignu dogovor. Postizanje dogovora je teže i obe zemlje žele veće američko angažovanje, mislim da cene pomoć koju su im pružili Evropljani, ali treba priznati – Amerika je veliki igrač i oni očekuju veće američko liderstvo”, dodao je senator Džonson i nastavio:\n“Mislim da ćemo ima ga ponuditi, ali ne u smislu nametanja i pritiska, već samo podrške njihovim naporima i stvaranju uslova gde će lideri obe zemlje moći da računaju na podršku Amerike i Evrope, pošto postignu dogovor. Mi moramo da ubedimo narod Kosova i Srbije da sporazum koji im se možda ne dopada, isto kao što je bio slučaj sa Prespanskim sporazumom, kojim građani Grčke i Severne Makedonije nisu bili zadovoljni i bila je potrebna politička hrabrost da se postigne. Pretpostavljam da će se za nekoliko meseci te zemlje pitati – u čemu je bio problem, zašto smo se toliko sporili? Treba da ukažemo narodu Srbije i Kosova da je dogovor u njihovom najboljem interesu i da će biti mnogo koristi, u smislu daljih integracija u evropsku ekonomiju, veće slobode putovanja, uspešnije ekonomije, jer kada se postigne dogovor biće lakše privući strane investicije”.\nPrethodna: Amerikanci se sećaju žrtava napada 11. septembra\nSledeća: Srbija i Amerika: Utešno finale posrnulih favorita


ECB podigao prognozu privrednog rasta i inflacije - Akta.ba\n12.03.2021. 13:27 / Izvor: Agencije\nEvropska centralna banka (ECB) povećala je projekciju inflacije za 2021. godinu uslijed skoka cijena na početku godine i blago podigla prognozu privrednog rasta, iako su mjere ograničenja za suzbijanje pandemije COVID-19 produžene.\nPrema novom osnovnom scenariju, ECB očekuje da će bruto domaći proizvod (BDP) eurozone ove godine porasti za 4,0 posto, umjesto za 3,9 procenata, koliko je predviđano u decembru, prenosi Tanjug, pozivajući se na Reuters.\nTakođer, očekuje se da će inflacija u prosjeku iznositi 1,5 posto, što je iznad ranije projektirane stope od 1,0 posto, rekla je predsjednica ECB-a Christine Lagarde nakon sjednice ove banke.\nInflacija veća od očekivane\nMeđutim, dugoročne projekcije su tek neznatno promijenjene, što ukazuje na to da su ovogodišnja odstupanja uglavnom izazvana jednokratnim faktorima koji ne mijenjaju širu sliku.\nLagarde je kazala da su rizici po ekonomske izglede postali uravnoteženiji, ali da kratkoročni i dalje naginju ka negativnoj strani zbog pandemije i mjera za njeno obuzdavanje.\nDodala je da će, pod utjecajem privremenih faktora i rasta cijena energenata, inflacija biti veća ove i naredne godine nego što se ranije očekivalo.\nCentralna banka eurozone je blago spustila prognozu privrednog rasta za iduću godinu na 4,1 procent, sa prethodno projektiranih 4,2 posto, dok je za 2023. godinu zadržala na nepromijenjenom nivou od 2,1 posto.\nS druge strane, povećala je projekciju inflacije sa 1,1 posto na 1,2 posto za 2022. godinu, a u 2023. godini očekuje rast potrošačkih cijena od 1,4 procenta, koliko je predviđala i prije.\nBDP će opet rasti\nPredsjednica ECB-a je navela da oporavak svjetske tražnje i dodatne fiskalne mjere podržavaju globalnu i aktivnost u eurozoni, ali da uporno visoke stope korona infekcija, širenje mutiranih sojeva virusa i s tim povezano produženje i pooštravanje mjera ograničenja imaju negativan kratkoročni utjecaj na privredu bloka.\n"Dolazni ekonomski podaci ukazuju na nastavak ekonomske slabosti u prvom kvartalu 2021. godine, uslijed upornog trajanja pandemije i posljedičnih mjera za njeno suzbijanja. Kao rezultat toga, realni BDP će vjerovatno ponovo pasti u prvom kvartalu ove godine", rekla je Lagard.\nIpak, dodaje da se očekuje stabilan ekonomski oporavak tokom godine, podržan kampanjom vakcinacije i postepenim ublažavanjem mjera lockdowna.\nIstakla je da je cjenovni pritisak na rast bazne inflacije ostao "mlak" u kontekstu slabe potražnje i značajnog zastoja na tržištima rada i robe.\nPraćenje deviznog kursa\n"U takvim uslovima očuvanje povoljnih uslova finansiranja za sve sektore privrede tokom perioda pandemije i nakon njega ostaje od suštinskog značaja za podupiranje ekonomske aktivnosti i zaštitu srednjoročne stabilnosti cijena", naglasila je Lagarde.\nPrema njenim riječima, ECB će nastaviti pratiti kretanja deviznog kursa, s obzirom na njegove moguće implikacije na srednjoročne izglede inflacije.\nLagarde je poručila da je ECB spreman, po potrebi, prilagođavati sve svoje instrumente kako bi podržao ekonomsku aktivnost i osigurao da se inflacija kontinuirano kreće ka ciljanoj stopi ECB-a od neznatno ispod 2,0 posto.


Istorija evropske košarke pamti svašta, od učešća severnoafričkih zemalja na šampionatima Evrope (pripadale su evropskoj zoni FIBA) do prvenstva kontinenta u Kairu i činjenice da je prvak Evrope bila jedna afrička zemlja – Egipat. Dogodilo se to na šampionatu u Egiptu, koji je na prvenstvu Evrope u Pragu 1947. bio treći. Tada je važilo pravilo da prvak kontinenta organizuje naredno prvenstvo, ali šampion SSSR još nije bio spreman za organizaciju velikih takmičenja, druga Čehoslovačka je upravo bila domaćin, pa je organizacija ponuđena trećeplasiranom Egiptu… U Kairu je igralo samo 7 zemalja, od kojih tri nisu bile iz Evrope (Egipat, Sirija i Liban), jedna je to bila sa znatno manjim delom teritorije (Turska), a samo tri sa starog kontinenta – Francuska, Grčka i Holandija.\nSlično je bilo i sa Kupom šampiona koji je osnovan 1958. Za prvo izdanje prijavili su se sirijski CJS Alep i libanski UB Bejrut, i trebalo je da igraju između sebe ali je Bejrut otkazao. Alep je u narednoj rundi eliminisan od sofijskog Akademika. Od starta je bio prijavljen i Makabi Tel Aviv. Naredne godine prijavio se Al-Đezira iz Kaira. U osmini finala igrao je sa Simentalom u Milanu i izgubio 72-47, ali su u četvrtfinale otišli Egipćani jer je Simental odbio da putuje u Kairo pošto je revanš trebalo da se igra na otvorenom terenu. FIBA je isključila italijanski tim i kaznila ga jednogodišnjom zabranom igranja. Učešće severnoafričkih klubova bilo je uobičajeno u to vreme. Barselona je, recimo, svoju prvu utakmicu u Kupu (evropskih) šampiona odigrala u Kazablanki protiv US Marokena. Narednih godina pojavilo se još nekoliko marokanskih i egipatskih timova timova, praksa se protegla sve do sezone 82/83, kada je Cibona morala da putuje u Kairo gde je pobedila 65-58, a kod kuće 89-52.\nAko je učešće klubova iz severne Afrike bilo posledica geografske “pripadnosti” tog dela afričkog kontinenta Evropi, ono što se desilo u sezoni 1967/68 zaista je za priču. Naime, među 24 prijavljena tima, uz FAR Rabat (Maroko), našla se i Sport Luanda e Benfika. Iz imena kluba, kao zemlja, bila je navedena Portugalija, ali zbunjivalo je ono Luanda, jer i slabiji poznavaoci geografije trebalo bi da znaju da je Luanda glavni grad Angole, a da je Angola duboko u Africi.\nObjašnjenje leži u činjenici da je Angola, kao i Mozambik, dugo bila portugalska kolonija, a neki od klubova regularno su se takmičili u prvenstvima Portugala. Takav je bio slučaj sa Benfikom iz Luande, koja je čak osvojila portugalsko prvenstvo i stekla pravo da učćestvuje u Kupu evropskih šampiona! Basket sekcija pripadala je sportskom društvu u kome su, prema zvaničnom sajtu kluba, još fudbalska i biciklistička ekipa.\n“Srećnik” kome je zapalo da putuje u Luandu bio je belgijski prvak Rasing Bel Mehelen. Belgijanci, koju su se takođe dosta dugo “muvali” po Africi kao kolonizatori, nisu pravili problem. Otišli su u Luandu i 7. decembra 1967. pobedili 90-59. U revanšu, kroz 7 dana, gostima iz Luande dali su 171 poen (nisam siguran, ali mislim da je to rekord po broju poena jednog tima u Kupu šampiona), a primili 74.\nAngola je postepono podizala kvalitet svoje košarke, a prvi veliki uspeh stigao je 1983. kad je u finalu Prvenstva Afrike u Aleksandriji osvojila srebrnu medalju izgubivši od Egipta 68-94. Prva titula šampiona Afrike stigla je 1989. kod kuće u Luandi – 89-62, opet protiv Egipta. Od tada Angola postaje najdominantnija afrička košarkaška nacija. Bila je prvak kontinenta 11 puta, ima još 4 srebra i 2 bronze, ukupno 17 medalja. Toliko ima i Egipat, ali sa znatno slabijom strukturom medalja – 5 zlata i po 6 srebra i bronzi. Od 1986. Angola je propustila samo jedan Mundijal (1998.) a od 1992, kad se prvi put pojavila na Olimpijadi (i pregazila Španiju 83-63, o tome više pod 31. juli), propustila je samo London 2012. Možda to i nema veze sa gostovanjem belgijskog šampiona 7. decembra 1967. u Luandi, ali svakako da je ta utakmica bila bar mali impuls razvoju basketa u Angoli. Brojni igrači iz Angole igrali su u Evropi, posebno u Portugalu i Francuskoj, a najpoznatiji je bio centar Žan Žak Konseisao, dugogodišnji član Limoža.\nangola u evropi\negipat evrospko prvenstvo